25 Sentyabr 2021 09:41\nPublika.az xəbər verir ki, Bakı Ağır Cinayətlər Məhkəməsində hakim Səbuhi Hüseynovun sədrliyi ilə keçirilən prosesdə E.Qasımov 2009-cu ildən rəsmi nikahda olduğu və 2 azyaşlı uşağının anası olan Fəridəni qısqanclıq zəminində öldürdüyünü bildirib. Məhkəmədə ifadə verən təqsirləndirilən şəxs həyat yoldaşının onu saymadığını, başqa şəxslərlə yazışdığını deyib: “Fəridə anamın xalası nəvəsi olub. Öz ailəm, valideynlərim və qardaşımın ailəsi ilə bir evdə yaşamışıq. Fəridənin mobil telefonu olmadığından instaqrama mənim telefonumla girirdi. Hər gün işdən evə gələndə telefonu masanın üzərinə qoyurdum. 2020-ci ilin yay aylarında Fəridədən şübhələnib yataq otağına keçəndə telefonu onun əlində tutdum. Həmin vaxt Fəridə instaqramdan çıxa bilmədiyi üçün ekranda “Həsən” adlı profili və həmin oğlanla ikisinin birlikdə şəkillərini gördüm. Fəridə mənə guya şəkilləri montaj etdiyini, həmin oğlanı tanımadığını, həmçinin instaqramda qrup açdıqlarını, orada hamının danışdığını dedi. Həmin vaxt Fəridəni bir dəfə döydüm, lakin şikayət olmadığı üçün bununla bağlı hüquq-mühafizə orqanında heç bir araşdırma aparılmadı. 29 yanvar 2021-ci il tarixdə işdən evə gəlib yenə telefonu stolun üzərinə qoydum və gecə saat 12 radələrində uşaqların otağına keçib uzandım. Telefonu uşaqlar oyanmasın deyə həmişə qonaq otağına qoyurdum. Bir qədər sonra Fəridənin digər otaqda güldüyünü eşidib tez yataq otağına keçdim, Fəridə isə məni görən kimi telefonu gizlətdi. Fəridədən kimlə danışdığını soruşduqda guya mahnıya qulaq asdığını, özü üçün zümzümə etdiyini dedi. Cəld odeyalın altından telefonu çıxarıb baxanda instaqramda “Qaqaş Seyfəlov” adlı profildəki oğlanla söhbət etdiyini, bir-birinə nağıl danışdıqlarını, keçmiş günlərdən, uşaqlıqlarından söhbət etdiklərini gördüm. Fəridə telefonu əlimdən almağa çalışan zaman yumruqla və dabanımla Fəridənin çiyninə, üzünə və başına vurdum. Səhərisi gün, yəni 30 yanvar 2021-ci il tarixdə Fəridənin anasını çağırıb bu barədə söhbət etdik. Həmin söhbətdə qayınanam bu barədə qayınatama heç nə deməməyimizi xahiş etdi. Qayınanama telefonda olan Fəridə ilə həmin oğlanın yazışmalarını, şəkillərini, səs yazılarını göstərdim. O da bunları görəndən sonra qızına 1-2 şillə vurdu. Lakin son 2-3 gündə Fəridənin telefonundakı instaqram hesabına ard-arda mesajlar gəlirdi, lakin Fəridə mənə instaqram kodunu demədiyi üçün həmin mesajları oxuya bilmirdim. 1 fevral 2021-ci il tarixdə saat 18 radələrində işdən qayıdanda yenə instaqram hesabının kodu ilə bağlı aralarında mübahisə oldu və Fəridəni evin içində qonaq otağında yumruq və təpiklə döyüb bədəninin müxtəlif nahiyələrinə vurdum. Bundan sonra mətbəxə qaçıb oradan bıçaq götürdüm. Fəridə əlimdəki bıçağı görən kimi qorxub həyətə qaçdı. Həyətdə Fəridəyə çatan kimi ona 3-4 bıçaq zərbəsi endirdim, ikinci bıçaq zərbəsini vurandan sonra Fəridənin səsi kəsildi. Bundan sonra uşaqlar evdə tək qaldığı üçün evə girib atama zəng edərək Fəridəni bıçaqladığını dedim. Təxminən 10 dəqiqə sonra atamgil gəldi və Fəridəni həyətdən qonaq otağına gətirib təcili tibbi yafrdıma və polis bölməsinə zəng edərək hadisə barədə məlumat veriblər. Hər şey bir anın içində oldu. Əməlimdən peşmanam”.\nMəhkəmədə çıxış edən zərərçəkmiş tərəf də hadisənin social şəbəkə yazışmaları üstündə baş verdiyin, Fəridənin əslində çox tərbiyəli, ailəsinə bağlı olduğunu, heç vaxt mobil telefon işlətmədiyini, Ehtibarın onu qısqanclıq zəminində öldürdüyünü bildiriblər.


Zərif: Multilateralizm bir zərurətə çevrilib - Sahar Azeri\nOkt 21, 2019 13:33 Asia/Baku\nİranın xarici işlər naziri bildirib ki, dünya ictimaiyyətində multilateralizm bir zərurətə çevrilib. O, deyib: Bizim müasir dünyamızda nə bütün reallıqlar Qərbdə baş verir, nə də ki, Qərb beynəlxalq hadisələr üçün bütün qərarları çıxara bilər.\nMəhəmməd Cavad Zərif bu gün Əllamə Təbatəbai adına universitetdə keçirilən "Unilateralizm və beynəlxalq hüquqlar" adlı beynəlxalq konfransda deyib: Multilateralizm bir seçim deyil, bir zərurətdir. Hökumətlər əslində öz hakimiyyətləri üçün çox xəsiscəsinə əməl ediblər və edirlər və əgər hökumətlərin öz problemlərinin həllində çoxtərəfliliyə qəti ehtiyacları olmasaydı, heç vaxt multilateralizm yayılmazdı.\nİranın xarici işlər naziri əlavə edib: Buna görə görürük ki, çoxtərəfli diplomatiya bir reallıq kimi beynəlxalq səhnədə meydana gəlib və özünü göstəribdir. Bunlar birtərəfli həll yollarının mümkün olmamasına görədir.\nZərif deyib: Çoxtərəflilik insan cəmiyyəitinin qəti ehtiyacıdır və onillərdir ki, dünyanın multilateralizmsiz həyatı yoxdur.\nO, əlavə edib: Bəzi sahələrdə multilateralizmi fikirləşdmədən qəbul edirik; misal üçün, telefonun dəstəyini qaldırarkən və ya bir yerə telefon vurarkən. Təyyarəyə minərkən və bir yerə səfər edərkən. Unuduruq ki, multilateralizmin çoxlu sayda qaydaları bizim səfərimiz və telefon danışığımızı mümkün edibdir. Əgər bu çoxtərəfli imkanlar olmasaydı, indi bizə təbii görünən minimum adi münasibətləri qura bilməzdik.\nİranın xarici işlər naziri deyib: Hazırkı şəraitdə multilateralizm beynəlxalq ictimaiyyətdə hər zamandakından daha çox bir zərurətə çevrilib. İndi şərait elədir ki, daha dünya, Qərb deyildir. Əlbəttə, bu, anti-Qərb olmaq, Qərbin iqtisadiyyat, siyasət, müdafiə məsələləri, elm və sənaye sahələrindəki nisbi üstünlüklərini unutmaq demək deyildir.


“Gəncə hadisələri prezident seçkilərinə hesablanmışdı”\n12 İyul 2018, 10:17\nYunus Oğuz: "Əgər prezident seçkilərinin vaxtı irəli çəkilib aprel ayında keçirilməsəydi...”\nAzərbaycan yenə hədəfdədir. Zaman-zaman ölkəmizdə ictimai-siyasi sabitliyi pozmağa, bununla "ərəb baharı”, Suriya ssenarisini Azərbaycana gətirməyə çalışan xarici qüvvələr və onların daxildəki əlaltıları yenə iş başındadırlar. Son həftələr ərzində ölkədə bir-birinin ardınca baş verən təxribat xarakterli əməllər, Mingəçevir İstilik Elektrik Stansiyasında baş vermiş qəza, Gəncə Şəhər İcra Hakimiyyətinin başçısına qarşı edilən silahlı hücum və ən son sözügedən şəhərdə iki polis zabitimizin qətlə yetirilməsi onu deməyə əsas verir ki, bütün bunlar Azərbaycanda mövcud ictimai-siyasi sabitliyi pozmağa, bununla da ölkədə xaos, anarxiya yaratmağa yönəlmiş cəhdlərdir. Sevindirici hal ondan ibarətdir ki, Azərbaycan cəmiyyəti ölkədə xaos, anarxiya yaratmağa hesablanmış bütün bu cəhdləri qəbul etmir, onu dəstəkləmir. Azərbaycan xalqı hər zaman olduğu kimi indiki situasiyada da dövlətin, dövlətçiliyin yanında yer alır. Elə yazıçı-publisist, "OLAYLAR” İnformasiya Agentliyi və eyniadlı qəzetin baş redaktoru Yunus Oğuz da bu qənaətdədir. Saytımıza verdiyi müsahibədə Yunus Oğuz bu günlər ölkədə, xüsusilə Gəncə şəhərində baş verən hadisələrə toxunaraq cərəyan edən proseslərin heç də təsadüfi olmadığını diqqətə çatdırıb. Həmçinin baş redaktor bir sıra mətləblərə də toxunub.\n-Yunus bəy, son günlər ölkədə mövcud ictimai-siyasi sabitliyi pozmağa cəhdlər edilir. Bir neçə gün əvvəl Gəncə Şəhər İcra Hakimiyyətinin başçısına qarşı silahlı hücum oldu. Ötən gün isə Gəncədə ictimai asayişi qoruyan iki polis zabitimiz qətlə yetirildi. Sizcə, bütün bunlar bir təsadüfdür, yoxsa Azərbaycana qarşı hazırlanmış növbəti ssenaridir?\n-Əslində bu düşünülmüş bir hadisədir. Əgər prezident seçkilərinin vaxtı irəli çəkilib apreldə keçirilməsəydi, bütün bunlar baş verəcəkdi. Görünür, Cənab Prezidentdə kifayət qədər faktlar varmış ki, seçkilər vaxtından əvvəl keçirilməsə ölkədə hansı təxribatlar həyata keçiriləcək. Fikir verin, əvvəlcə Mingəçevir İstilik Elektrik Stansiyasında partlayış baş verir. Yaxud partladılır. Hələlik bu müəyyən edilməyib. Ardınca Gəncə Şəhər İcra Hakimiyyətinin başçısına silahlı hücum olur. Sonra isə şəhərdə aksiya keçirilir və iki polis zabitimiz qətlə yetirilir. Yəni bütün bunlar prezident seçkiləri ərəfəsində hesablanmışdı. Ancaq seçkilərin irəli çəkilməsi baş verən hadisələri ertələdi. Əvvəlcədən müəyyən tədbirlərin görülüb seçkilərin keçirilməsi bu qüvvələrin planlarını pozdu. Çünki bütün proseslər prezident seçkilərinə hesablanmışdı.\n-Deməli baş verən hadisələrdə xarici qüvvələrin də rolu var?\n-Təbii ki. Burada xarici qüvvələrin də əli var. Eyni zamanda daxildə də bəzi şəxslərin və qrupların bu hadisələrdə marağı var. Həmçinin xaricdə oturub Azərbaycanın əleyhinə iş aparanlar, qrant alaraq ölkəmizə qarşı çıxanlar da bu proseslərdə maraqlıdırlar. Bu hadisələrin baş vermə zamanı da kifayət qədər diqqət çəkir. Belə ki, TAP və TANAP-ın özülü qoyulur, Azərbaycan Ordusunun yaranmasının 100 illiyi möhtəşəm şəkildə qeyd edilir. Eyni zamanda qaz ehtiyatlarının xarici bazarlara çıxarılmasında aparıcı mövqeyə sahib olan ölkəyə çevrilir. Bu zaman da Azərbaycanın inkişafını istəməyən qüvvələr ölkədə xaos, anarxiya yaratmaq istəyir, dövlətimizi Tunis, Suriya, Livivyaya çevirməyi hədəfləyirlər. Yəni bütün bunlar qabaqcadan düşünülmüş, planlaşdırılmış hadisələrdir. Bu hadisələr Gəncə yox, başqa bir şəhərdə baş verə bilərdi. Tamamilə mümkün idi. Amma ssenari Gəncə üçün qurulmuşdu. Guya bu da dinlə bağlıdır. Əslində burda heç bir din amili yoxdur. Sadəcə 150-200 nəfər kəsici-deşici alətlərlə küçələrə çıxaraq polisə hücum edib və iki polis zabitimizi qətlə yetiriblər. Bunların əsas məqsədi ölkədə xaos yaratmaq idi. Ancaq cəmiyyətimiz hər zaman olduğu kimi bu dəfə də dövlətimizin yanında oldu və onu müdafiə etdi. Ölkədə xaos, anarxiya yaratmaq istəyənlərə fürsət vermədi, onlara dəstək nümayiş etdirmədi.\n-Bu günlərdə Əlikram Hümbətov da sosial şəbəkə üzərindən müraciət edərək Gəncədə dövlətçilik əleyhinə çıxanlara dəstək nümayiş etdirdi. Bu amilin özü də baş verən hadisələrdə xarici faktorun olduğunu deməyə əsas vermirmi?\n-Mən də sosial şəbəkədə həmin müraciətlə tanış oldum və gəldiyim nəticə ondan ibarətdir ki, deməli, ilanın quyruğu görünür. Yəni, Azərbaycana qarşı qurulan oyun haradan qaynaqlanır, harada hazırlanır. Əslində bu ssenari bir neçə ölkədə hazırlanır. Məqsəd də Azərbaycana zərbə vurmaq, onu inkişafdan saxlamaqdır. Məlumdur ki, gələn ilin əvvəlindən Bakı-Tbilisi-Qars dəmir yolu xətti ilə artıq sərnişin daşınmasına da start veriləcək. Paralel olaraq oradan Naxçıvana da dəmir yolu xətti çəkilməlidir. Bundan başqa İranla Cənub dəhlizi açılıb. Bütün bunlar onu deməyə əsas verir ki, Azərbaycanın inkişafını istəməyən qüvvələri bütün bunlar ciddi şəkildə narahat edir və bu yolla ölkəmizi zəiflətməyə çalışırlar. Ona görə də hər birimiz dövlətimizin yanında olmalı, onu xaos, anarxiyadan qorumalıyıq.\n-Qeyd etdiniz ki, bu hadisələr Gəncədə deyil, bir başqa regionda da baş verə bilərdi. Bu arada Əlikram Hümbətovun da məsələyə münasibəti onu deməyə əsas verirmi ki, digər regionlarla bağlı da məlum plan hazırlanıb?\n-Deməyim odur ki, bu hadisə Gəncədə də baş verməsə, istənilən bir regionda ola bilərdi. Çünki artıq qərar verilmişdi və bu plan hazır idi. Qeyd etdiyim kimi əslində bütün bunlar bu ilin oktyabr ayında keçirilməli olan prezident seçkilərinə hesablanmışdı. Qərar verilmişdi, hazırlıq işləri həyata keçirilirdi. Elə Gəncə Şəhər İcra Hakimiyyətinin başçısına silahlı hücum edən Yunis Səfərov 8 ay Qumda olub, Suriyada təlim keçib. Bunlar dünənin işi deyil. Bir neçə il əvvəldən hazırlaşıblar ki, oktyabr ayında keçiriləcək prezident seçkiləri ərəfəsində xaos, anarxiya yaratsınlar. Bununla da dövlətimizə böyük zərbə dəysin. Bir daha qeyd edim ki, Gəncədə də olmasa, bu bir başqa regionda baş verəsi idi. Çünki planlı şəkildə ssenari hazırlanmışdı. Hətta gəncəlilər şəhərdə indiyə qədər rastlaşmadıqları, tanımadıqları insanları gördüklərini bildiriblər. Bütün bunların hamısı araşdırılmalı və günahkarlar da cəzasına çatmalıdır.\n-Yunus bəy, zaman-zaman bu cür ssenarilər baş verib və sevindirici haldır ki. həmin məkrli planların qarşısı qətiyyətlə alınıb. Sizcə, hüquq-mühafizə orqanları bu dəfə də dövlətçiliyi hədəf seçənləri zərərsizləşdirməyə nail olacaqlarmı?\n-Əlbəttə, buna heç bir şübhə olmamalıdır. Çünki bu gün Azərbaycan dövləti çox güclü, qüdrətlidir. Hüquq-mühafizə orqanlarımız istənilən qeyri-qanuni addımların qarşısını alacaq, cəmiyyətimizdə sabitliyi, ictimai asayişi bərpa edəcək. İstənilən təxribat, sabitliyi pozmağa yönəlik cəhdin qarşısı qətiyyətlə alınmalıdır. Azərbaycanda xaos, anarxiya yaratmaq olmaz. Həmin xoşagəlməz prosesləri, anarxiyanı 90-cı illərdə görmüşük. Məhz həmin xaos, anarxiya nəticəsində nə qədər torpağımızı itirdik. Bu gün elə bir situasiya yetişib ki, Dağlıq Qarabağ probleminin həlli istiqamətində bizim üçün fürsət yaranıb və addım-addım irəliləyərək torpaqlarımızı işğaldan azad edirik. Görünür bu da kimlərisə narahat edir, Azərbaycanın öz torpaqlarını azad etməsini istəmirlər. Rusiyalı diplomatlar Azərbaycana gəlir və Cocuq Mərcanlıya gedərək orada açıq şəkildə bəyan edirlər ki, Qarabağ Azərbaycanın ərazisidir. Artıq bu istiqamətdə iş gedir və bunu da istəməyən qüvvələr belə cəhdlər edir, təxribatlar törədirlər. Aprel ayında keçirilən prezident seçkiləri ərəfəsində buna edə bilmədilər. Çünki həmin ərəfədə təxribat ssenarisi hazır deyildi və oktyabr üçün plan qurulmuşdu. Ona görə də indi hərəkətə keçiblər. Bir sözlə ölkədə ictimai-siyasi sabitliyi pozmaqla həm Azərbaycanın beynəlxalq imicinə zərbə vurmaq, həm ölkəmizə investisiya qoyuluşunun qarşısını almaq, həm də xarici turistlərin Azərbaycana səfər etməsinə maneçilik törətmək istəyirlər. Bir sözlə Azərbaycanı zəiflədib öz bildikləri kimi idarə etmək niyyətləri güdülür. Sevindirici haldır ki, Azərbaycan dövləti bunu qarşısını sərt şəkildə aldı. Düşünürəm ki, hələ həbslər davam edəcək.\n-Hazırkı situasiyada siyasi partiyalar və ictimai təşkilatlar hansı mövqedən çıxış etməlidir?\n-Yalnız dövlətin qorunmasından söhbət gedə bilər. Burada ikinci bir variant yoxdur. Düzdür, müəyyən qüvvələr Azərbaycanda anarxiya yaranmasını və bundan da öz xeyirlərinə istifadə etmələrini istəyirlər. Onların da kimlər olduğunu hər kəs bilir. Xaos yaranmasını istəməyən, Azərbaycanın güclü, qüdrətli olmasını istəyən hər bir şəxs, təşkilat, siyasi partiya dövlətin yanında olmalıdır. Dövlət də öz növbəsində bu kimi hadisələrin qarşısını sərt şəkildə almalıdır. Necə ki, siyasi partiyalar aksiya keçirmək istəyir və bunu müraciət əsasında həyata keçirirlər, eynilə dindarlar da müraciət edib rəsmi icazə aldıqdan sonra aksiya keçirib öz sözlərini deyə bilərlər. Ancaq ölkədə anarxiya, xaos yaratmaq olmaz. Onu da qeyd edim ki, bu hadisələr ərəfəsində Tale Bağırzadənin adının da tez-tez hallandırılması bir çox məqamlara diqqət çəkməyi labüd edir. Yəni bu plan hardan hazırlanır, haradan qaynaqlanır.


16:37 25.05.2022 Siyasət\nDiasporla İş üzrə Dövlət Komitəsində (DİDK) genişləndirilmiş Kollegiya iclası keçirilib.\nKomitədən verilən məlumata görə, iclas Müzəffər Ali Baş Komandan, Prezident İlham Əliyevin təşəbbüsü ilə Azərbaycanın mədəniyyət paytaxtı Şuşa şəhərində keçirilmiş Dünya Azərbaycanlılarının V Qurultayının yekunlarına və qarşıda duran vəzifələrə həsr olunub.\nToplantını açıq elan edən Komitə sədri Fuad Muradov qurultayın yüksək səviyyədə təşkilində fəal iştiraklarına görə DİDK əməkdaşlarına təşəkkürünü bildirib.\nQeyd olunub ki, böyük siyasi məna və əhəmiyyət daşıyan Zəfər qurultayında Azərbaycan Prezidentinin tarixi çıxışı təkcə xarici ölkələrdə yaşayan azərbaycanlılar arasında deyil, bütün dünyada böyük əks-səda doğurub. Dövlət başçısı öz çıxışında Azərbaycan diaspor təşkilatlarının indiyədək keçdiyi yola qiymət verib və post-müharibə dövründə diasporun qarşısında duran hədəfləri aydın şəkildə göstərib. Bura ilk növbədə xaricdə yaşayan uşaq və gənc soydaşlarımızın milli-mənəvi dəyərlərə bağlı ruhda böyüməsi məqsədilə həftəsonu Azərbaycan məktəblərinin və Azərbaycan evlərinin sayının artırılması daxildir.\nDİDK-nın sədr müavinlərinin, şöbə müdirlərinin və Azərbaycan Diasporuna Dəstək Fondu rəhbərliyinin hesabatları dinlənildikdən sonra çıxışlar ətrafında müzakirələr olub, Komitənin qarşısında duran vəzifələrlə bağlı müxtəlif təkliflər səsləndirilib. Qeyd olunub ki, digər dövlət qurumları ilə əməkdaşlıq daha da dərinləşdirilməli, xaricdə yaşayan soydaşlarımızın, eləcə də əcnəbi siyasətçi, politoloq, jurnalist və bloqerlərin ölkəmizə səfərlərinin təşkili davam etdirilməlidir.\nCari məsələlərin müzakirəsi ilə DİDK-nın Kollegiya iclası başa çatıb.


Ali Məhkəmə AXCP işi üzrə qərar çıxardı – Novator.az\nSentyabrın 25-də Ali Məhkəmə Gədəbəy Rayon İcra Hakimiyyətinin keçmiş başçısı Saleh Rüstəmov, onun qardaşı oğlu Vidadi Rüstəmli, AXCP üzvləri Aqil Məhərrəmli, Babək Həsənov və Ruslan Nəsirovun cinayət işi üzrə kassasiya şikayətinə baxışı tamamlayıb.\nNovator.az bildirir ki, Gədəbəy Rayon İcra Hakimiyyətinin başçısı vəzifəsində 1992-1993-cü illərdə – Xalq Cəbhəsinin hakimiyyəti vaxtı çalışmış, 1997-ci ildən Rusiyada yaşayan iş adamı Saleh Rüstəmov 2018-ci ilin mayın 8-də Şəmkir yaxınlığında, qardaşı oğlu Vidadi Rüstəmli ilə birgə tutulub. Mayın 25-də bu iş üzrə Aqil Məhərrəmli, Babək Həsənov və AXCP Gənclər Komitəsi Məclisinin sədri Ruslan Nəsirli də həbs ediliblər.\nBu il fevralın 27-də Bakı Ağır Cinayətlər Məhkəməsi Saleh Rüstəmova 7 il 3 ay, Aqil Məhərrəmliyə 4 il, Babək Həsənova 3 il azadlıqdan məhrumetmə cəzası kəsib, Vidadi Rüstəmli ilə Ruslan Nəsirovu isə 6 il 8 aylıq şərti cəzalarla azadlığa buraxıb.\n27 fevral hökmündən şikayətə baxan Bakı Apellyasiya Məhkəməsi mayın 8-də yekun qərar çıxarıb. Əvvəlki hökm dəyişməyərək qanuni qüvvəyə minib.\nReport.az-ın məlumatına görə, sentyabrın 25-də Ali Məhkəmə Saleh Rüstəmovun cəzasını 2 ay azaldıb. Azalma Saleh Rüstəmova verilmiş ittihamlardan birinin dəyişdirilməsi ilə bağlıdır. Sabiq icra başçısı satış məqsədi ilə külli miqdarda qanunsuz narkotik vasitə saxlamaqda da təqsirli bilinib. Ali Məhkəmə bu ittihamı satış məqsədi olmadan qanunsuz narkotik vasitə saxlama ittihamı ilə əvəzləyib.\nHökmün qalan hissələrində yenilik olmayıb.\nEv satanda vergi necə hesablanır?\n“Meydan TV”nin məsələsinə yenidən baxılacaq


CBS-də MacGyver: Ləğv edildi və ya Mövsüm 4? (Yayım tarixi) - ləğv + yenilənmiş TV şouları - Vulture Watch | Iyun 2022\nCBS-də MacGyver: Dördüncü Mövsüm üçün ləğv edildi və ya yeniləndi?\nMac bir dəfə daha debriyajdan keçdi? Dır,-dir,-dur,-dür MacGyver CBS-də dördüncü mövsüm üçün TV şousu ləğv edildi və ya yeniləndi? Televiziya qarğıdalısı bütün son TV ləğv və yeniləmə xəbərlərini izləyir, buna görə bu səhifə vəziyyətini izləmək üçün yerdir MacGyver , dördüncü mövsüm. İşarəyə əlavə edin və ya son yeniləmələr üçün abunə olun . Unutmayın, televiziya qulduru şoularınızı izləyir. Sən?\nCBS aksiyon-macəra seriyası, MacGyver ulduzlar Lucas Till, George Eads, Tristin Mays, Justin Hires ve Meredith Eaton. Yenidən təsəvvür olunan drama mərkəzləri, 20 nəfərlik bir macəraçı olan Angus Mac MacGyver (Till). Mac ABŞ hökuməti daxilində gizli bir təşkilat yaradır. Orada geniş elmi biliklərindən və dünyanı xilas etmək üçün qeyri-adi problem həllində fövqəladə bir istedadından istifadə edir .\nThe Üçüncü mövsüm MacGyver 18-49 demoqrafik və 6.11 milyon izləyicidə ortalama 0.70 qiymətləndirmə. Müqayisədə ikinci mövsüm , bu, sırasıyla 16% və 11% azaldı. Necə olduğunu öyrənin MacGyver digər CBS TV şoularına qarşı dayanır.\nCBS ləğv edəcək və ya yeniləyəcək MacGyver dördüncü mövsüm üçün? Reytinqlər aşağı olsa da, bu dəfə bu verilişi ləğv etdiklərini görə bilmirəm. Şəbəkə sindikat paketi üçün daha çox epizod istəyəcək. Nielsens-i izləyəcəyəm və bu səhifəni qıran inkişaflarla yeniləyəcəyəm. Abunə olun hər hansı bir pulsuz yeniləmə üçün MacGyver ləğv və ya yenilənmə xəbərləri.\n* 5/9/19 yeniləmə: CBS yeniləndi MacGyver dördüncü mövsüm üçün.\nMacGyver Ləğv və Yeniləmə ilə əlaqəli bağlantılar\nTeleviziya şoularının reytinqləri hələ də vacibdir. İzləyin MacGyver Həftəlik eniş-yoxuş .\nDaha çoxunu tapın MacGyver TV seriyası xəbərləri və ya digər CBS TV şou xəbərləri.\nSevinirsən ki MacGyver CBS-də dördüncü mövsüm üçün seriallar yeniləndi? Sizcə bu CBS TV şousu neçə fəsil davam edəcək?\nana şəkər saat neçədə gəlir\nbütün ailədə edit ölür\nsabahın əfsanələri yenilənəcək\nkül və pis ölü ləğv olunur\nnövbəti qalmaqal mövsümü nə vaxt


Folklorda metaforik düşüncənin semantikası mövzusunda respublika elmi konfransı keçirilib - (+FOTOLAR)\n“Folklorda metaforik düşüncənin semantikası” mövzusunda respublika elmi konfransı keçirilib (+FOTOLAR)\nAZpress.AZ xəbər verir ki, Noyabrın 21-də AMEA-nın Mərkəzi Elmi Kitabxanasında Folklor İnstitutunun təşkilatçılığı ilə “Folklorda metaforik düşüncənin semantikası” mövzusunda respublika elmi konfransı keçirilib. Tədbirdə AMEA-nın Folklor, Fəlsəfə, Arxeologiya və Etnoqrafiya institutlarının əməkdaşları, respublikanın ali təhsil müəssisələrinin müəllim və tələbə kollektivi, doktorant və dissertantlar, o cümlədən KİV nümayəndələri iştirak ediblər.\nTədbiri giriş sözü ilə açan AMEA Folklor İnstitutunun direktoru, akademik Muxtar İmanov qeyd edib ki, konfransın həsr olunduğu mövzu müasir folklorşünaslığın olduqca aktual istiqamətlərindən birini təşkil edir. Mövzunun aktuallığı ilk növbədə onunla şərtlənir ki, folklorun metaforik düşüncə kontekstində araşdırılması ona bütöv bir sosial-mədəni təsisat kimi daha sistemli yanaşmanı təmin etmiş olur. Atalar sözləri, tapmacalar, nağıl və lətifələr, əslində, gerçəkliyin metaforik-simvolik təzahürü kimi özündə dərin məna qatlarını ifadə edir. Həmin mənaların araşdırılması folklora metaforik düşüncə kontekstində yanaşma əsasında mümkündür. Akademik Muxtar İmanov qeyd etdi ki, çox sevindirici haldır ki, son illər Azərbaycan folklorşüaslığında da bu istiqamətdə maraqlı tədqiqatlar aparılmaqdadır.\nSonra AMEA Fəlsəfə institutunun “İdrak nəzəriyyəsi” şöbəsinin müdiri, fəlsəfə üzrə elmlər doktoru, professor Füzuli Qurbanov “Folklorda metaforik düşüncəyə fəlsəfi yanaşma” mövzusunda məruzə ilə çıxış edib. Məruzəçi ilk növbədə metafora anlayışına Aristotelin baxışını diqqət mərkəzinə gətirdi. O, qeyd etdi ki, Aristotelə görə metafora növdən cinsə, cinsdən növə və ya növdən növə, cinsdən cinsə keçirilən və ona xas olmayan addır. Müəllif qeyd etdi ki, bu, ümumi tərifdir və bütövlükdə metaforanın fəlsəfi aspektini ifadə edir. Hər bir sahədə metaforanın özünəməxsus funksional özəlliyi vardır.\nDaha sonra alim metafora anlayışının folklorda kəsb etdiyi özəllikdən danışıb. Bildirib ki, folklorda metafora həm fikir gedişatına, həm də məqsədə aid olur. Bu zaman, metafora folklor düşüncəsində ifadə edilməli olan əsl mənanın semantik “örtüyü” funksiyasını yerinə yetirir. Bunun konkret məzmunu çatdırılmalı olan fikrin məqsədi ilə bağlı olur. Bu özəllik folklor düşüncə tərzini cəlbedici və sosial-mədəni baxımdan faydalı edir.\nDaha sonra Bakı Dövlət Universitetinin Azərbaycan şifahi xalq ədəbiyyatı kafedrasının dosenti, filologiya üzrə fəlsəfə doktoru Kəmalə İslamzadə “Folklorda “Qocaların öldürülməsi” beynəlxalq süjetinin tarixi və etnoqrafik semantikası” mövzusunda məruzə edib. Məruzəçi “Qocaların öldürülməsi” süjetindən geniş bəhs edərək süjetin yaranmasının ictimai-tarixi səbəblərindən, bu barədə mənbələrdə öz əksini tapmış faktlardan bəhs edib. O, qeyd edib ki, bu süjet üzərində meydana gəlmiş bir neçə Azərbaycan nağılında onun müxtəlif modifikasiyaları vardır. Həmçinin bu nağılların rus, ukrayn, belorus xalqlarındakı analoqları ilə müqayisəsi motivlərin süjetyaratma potensialının nümayişi baxımından maraqlıdır. “Qocaların öldürülməsi” süjetinin “Can əvəzinə can” beynəlxalq süjeti ilə kəsişən məqamları barədə mülahizələr qədim ibtidai adətin rudimentlərinin ikincidə semiotik işarələr şəklində mövcudluğunu təsdiqləyir. Məruzədə qocaların öldürülməsi adətinin metaforik semantikası əcdad kultu və “o biri dünyaya yola salınma” ritualı ilə əlaqəli şəkildə konkret nümunələr əsasında geniş şərh olunub.\nDaha sonra AMEA Folklor İnstitutunun Mifologiya şöbəsinin aparıcı elmi işçisi, filologiya üzrə fəlsəfə doktoru, dosent Şakir Albalıyev “Metaforik düşüncə xalq ruhunun təyinedici faktoru kimi” adlı məruzə ilə çıxış edib. Müəllif bildirib ki, folklor mətnlərində dil öz ifadə imkanlarını mənsub olduğu xalqın zəngin təfəkkürü hesabına bədii təxəyyülün imkanları nisbətində genişləndirir və mövcud olan söz həmin xalqın sözə verdiyi dəyər ölçüsündə öz sahə intervallarını şaxələndirir. Dil təfəkkür hadisəsidir və o dildə danışan xalq da öz obrazlı dünyadərkinin, bədii təxəyyülünün və idrak ölçülərinin miqyasında söz vasitəsilə fikrin zəngin qatlarını açıb göstərir. Məruzəçi qeyd edib ki, metaforik düşüncə işığının inikası kimi təzahür edən söz içində söz vasitəsilə xalqımız həyatı müdrikcəsinə anlamış bir mütəfəkkir kimi çıxış edir.\nDaha sonra məruzəçi bir sıra folklor nümunələrinin timsalında folklorumuzda metaforik düşüncə hadisəsinin yetərincə əks olunduğu və hətta bədii-poetik təfəkkürdən kənarda folklor faktının olmadığı fikri irəli sürüb.


Elşad Əhmədov: "Komandanın uğursuz çıxışının əsas günahkarı mənəm" - Stadium.az\nElşad Əhmədov: "Komandanın uğursuz çıxışının əsas günahkarı mənəm"\n14.09.2019 | 2350 dəfə oxunub\n"Oyun haqda danışmaq çətindir. "Qəbələ" bizdən yaxşı oynadı". Stadium.Az xəbər verir ki, bunu "Sabah"ın baş məşqçisi Elşad Əhmədov Azərbaycan Premyer Liqasının 4-cü turunda evdə "Qəbələ"yə 0:1 hesabı ilə uduzduqları matçdan sonra söyləyib.\n49 yaşlı mütəxəssisin sözlərinə görə, rəqib futbolçular daha istəkli olub: "Bizdə bəzi oyunçulara tapşırıqları 2-3 dəfə təkrarlasaq da, icra edə bilmədilər. İkinci hissənin əvvəlində buraxdığımız qol bizi çətin vəziyyətə saldı. İrəlidə qol vura biləcək adama ehtiyacımız var".\n"Sabah" 4 turdan sonra 2 xalla son pillədə qərarlaşıb. Əhmədov bildirib ki, vəzifəsini tərk edib-etməyəcəyinə rəhbərlik qərar verəcək: "Rəhbərlik nə qərar versə, buna riayət edəcəyik. Bu məsələni rəhbərliklə danışacağıq. Komandanın uğursuz çıxışının əsas günahkarı mənəm. Demək ki, nəyisə düz etmirik. Məşqçi heyəti ilə futbolçular arasında heç bir problem yoxdur. Hər şey rəhbərliyin qərarından aslıdır"


03-11-2009 / 15:34\n15-ci Azərbaycan Beynəlxalq “Telekommunikasiya və İnformasiya Texnologiyaları” BakuTel 2009 sərgisində Nar Mobile CavanNar tarif paketinin üstünlüklərini nümayiş etdirəcəkdir. Stendin ziyarətçiləri bu tarif paketinin Azərbaycanın mobil rabitə bazarında olan üstünlükləri haqqında ətraflı məlumat almaqla yanaşı interaktiv oyunda iştirak etmək imkanını qazanacaqlar.\nNar Mobile stendində keçirilən maraqlı interaktiv oyun yarışmasında iştirak etmək istəyən hər bir şəxs stenddə təşkilatçılar tərəfindən təqdim olunmuş xüsusi anketi doldurmalıdır. Anketi doldurmuş şəxs Nar Mobile stendində CavanNar yarışmasında iştirak etmək hüququnu qazanır. Sərgi günləri keçirilən yarışmada hər gün bir Nokia N97 mobil telefonu və müxtəlif qiymətli hədiyyələr oynanılacaq.\nQalibin elan edilməsi və mükafatlandırılma mərasimi hər sərgi günü saat 17:00-da, noyabrın 7-si isə saat 14:00-da keçiriləcəkdir.\nQeyd etmək lazımdır ki, CavanNar Tarif Planı xüsusi olaraq gənclər üçün hazırlanıb. CavanNar tarif planına qoşulan abunəçilər hər balans artımı zamanı 100 SMS, 100 MMS, 1 Mb pulsuz GPRS və kontent provayderlərdən 90 pulsuz yükləmə şəklində bonuslar əldə etməklə yanaşı müxtəlif əyləncə mərkəzlərində, geyim mağazalarında və restoranlarda böyük güzəştlərdən yararlanırlar.\nNar Mobile abunəçilərinin sayı 1.5 milyon oldu


Qarın piylərini əridən 10 qida\nwww.XALQXEBER.az » Sağlamlıq » Qarın piylərini əridən 10 qida\nQarın bölgəsində yaranan piyləri əritməyin ən yaxşı yolu yediklərinizə diqqət etməkdir. Bunun üçün qidaların tərkibini bilmək, kalorini hesablayaraq qidalanmaq lazımdır. Sizə bu qidaların siyahısını təqdim edirik:\n1. Yağsız və ya az yağlı süd və süd məhsulları\nƏzələlərin möhkəmləndirilməsini təmin edər və çəki verməyə səbəb olar. Osteoporoz başda olmaqla piylənmə, artıq çəki problemlərini, xərçəng və qan təzyiqi kimi xəstəliklərin irəliləməsinin qarşısını alır. Süd və qatıq protein, kalsiyum, fosfor, riboflavin və B12 vitaminləri başda olmaqla bir sıra vitamin və mineralları özündə birləşdirir.\nYumurta da həmçinin əzələləri möhkəmləndirir, yağları əritməyə kömək edir. Gün boyu sizi tox tuta biləcək ən önəmli protein hesab olunur. "Amerika Universiteti jurnalı"nda yayımlanan bir tədqiqatın nəticəsinə görə, səhər yeməyində 2 yumurta və çörək yeyən insanlar növbəti 24 saat ərzində 400-dən daha az kalori alır. Yumurtanın yanında cəfəri və qoz yeyərək daha uzun müddət tox qala, faydalı yağ turşuları ala, liflərin tarazlığını tənzimləyə bilərsiniz.\n3. Badam və bu kimi çərəz növləri\nYağları sürətli şəkildə əridən badam, karbohidrat, protein, doymamış yağ, lif, fosfor, kalsiyum, dəmir, potasiyum, maqneziyum, zink, A, B, C və E vitaminlərini özündə birləşdirir. Ancaq çərəzi yeyərkən miqdarına diqqət etək lazımdır. Gün boyu 10-15 dənədən çox yemək məsləhət görülmür.\nXolesterolu aşağı salır, immun sistemini gücləndirir. Xərçəng, ürək, qan-damar sistemi xəstəlikləri ilə mübarizə aparır. Çəki itirmək istəyirsinizsə, zeytun yağına ehtiyacınız var. Amma 1 desert qaşığının 45 kalori olduğunu unutmaq olmaz.\n5. Paxlalı bitkilər\n2 qrup arasında aparılan bir tədqiqat nəticəsində müəyyən olunub ki, pəhriz boyu paxlalı bitkilərlə qidalanan qrupun yağlanma dərəcəsi, xolesterolu daha az, enerji miqdarı isə daha çox çıxıb.\n6. Yaşıl çay\nYaşıl çayın pəhrizin əsas qidalarından biri olduğu hər kəs tərəfindən bilinir. Yaşıl çayın tərkibində olan EGCG maddəsi qara çayda yoxdu. Çünki yaşıl çayın qara çaya çevrilməsi prosesində bu maddə itir. Bu səbəbdən də qara çayın yanında yaşıl çay içilməsi vacib sayılır.\nC vitamini qaynağı olan ananas liflərlə zəngindir. Bitkilərdə az tapılan magneziyanın da əsas mənbəyidir. Orqanizimdə yarana biləcək şişləri və iltihabı yerində məhv edir. Zədələnmiş hüceyrələrin bərpa olunmasını təmin edir. Bir sözlə, gözəl dadıyla pəhriz proqramınızın keçilməzi ola bilər.


Dəqiq avtomatik tonometr Heart ilə манжетой və пульсометром\nƏgər sizdə ailə var гипертоники… yox, elə deyil…\nƏgər sizdə ailə var əziyyət çəkən insanlar yüksək və ya aşağı təzyiq… yox, yenə də belə deyil…\nƏgər sizdə, ümumiyyətlə, ailə var, heç vacib də deyil Siz başçısı bu ailənin ən böyük, onun nümayəndəsi və ya sadəcə, qızı və ya oğlu olan valideynlər var – Sizə lazım tonometr!\nBu reklam deyil, heç bir fəlsəfi deyimi isə reallıq olan hər tez və ya gec gəlib. Bu tonometr ilə манжетой, sadəcə, zəruridir evində, t. k. vaxtında və sürətli ölçülməsi təzyiq müxtəlif vəziyyətlərdə dərk etməyə imkan verir səbəbini xəstəlik və ya pis əhval və qarşısını almaq üçün zəng həkimlər bahalı prosedurları, bəzən isə əksinə, qərar qəbul çağırılması haqqında təcili və ümumiyyətlə, xilas kiminsə həyatı.\nHansı aparatı təzyiqi ölçmək üçün seçin — çətin məsələdir. İndi seçim böyükdür, sadə mexaniki тонометров qədər mürəkkəb kompüter komplekslərinin. Mənim fikrimcə üçün ev lazımdır, istifadə etmək asan, tez измеряющий deyil, əzizim.\nZaman axtarırıq sadə, lakin əziz gadget və o, bizə lazım deyil, indi isə ehtiyatda var bir neçə həftə sonra cəsarətlə отправляемся axtarmaq ən məşhur çin ticarət meydançasına Алиэкспресс.\nManipulyasiya ənənəvidir: вбиваем axtarış sözü «tonometr», сортируем şöhrət və ya qiyməti öz üstünlükləri və başlayırıq öyrənməyə baxır.\nBiri mənə təklif olunan siyahısının тонометров seçdim tonometr / ürək dərəcəsi monitor ilə манжетой azn предплечье Heart mağaza Shop2961144 səbəbdən понравившегося mənə formaları-amilin özü məmulatları, pulsuz çatdırılma, çox yüksək reytinqi (4,8 zamanı daha çox 4500 baxır) və xoş qiymət 14.55 $ mobil applications. Keçid mal burada.\nREAD more: Sahibi üçün mikrofon növü "Spider" üçün YouTube verilişləri və yalnız\nSatıcı təmin 5 variantları çatdırılması, amma pulsuz onlardan yalnız bir — China Post Registered Air Mail. Onu seçdi, t. k. görmədim mənası переплачивать. Göndərmə Ukraynaya ildə Xarkov tutub 19 gün (əvəzinə 30 göstərilən) gəldi mal vasitəsilə Meest Express çatdırılma nöqtəsinə qədər verilməsi.\nMalı gəldi olmadan qutuları. Bütün idi сложено bu противоударный şəffaf paketi ilə iri hava bölmə və öz üzərində dolu adi bir qeyri-şəffaf целлофановый paketi.\nAksesuarlar: özü tonometr Heart, birləşdirən boru, muftası əl və təlimat ingilis dilində.\nİşləyir tonometr ilə манжетой Heart dörd AAA batareyaları və ya mənbəyi xarici güc MicroUSB (daxil olmaqla heç batareyaları nə БП getmir). İdeal standart yükləmə mobil telefondan.\nİlk tanışlıq, ilk səbəb olan mənfi hissləri, t. k. gələn cihaz zahirən xeyli fərqlənirdi şəkillər, выставленной saytda.\nAmma zaman gələcək istismarı, bu an нивелировался, qaldı sadəcə asan xoşagəlməz çöküntü, t. k. ümumiyyətlə, cihaz əla öhdəsindən öz əsas funksiyası.\nZahirən tonometr ilə манжетой icra səliqəli, подогнан və yığılmış добротно deyil люфтит deyil скрипит, içərisində heç bir şey болтается və тарахтит.\nEkran LCD var, model Heart qara-ağ, aydın, ilə anlaşıqlı индикацией, adi düymələri ilə klik, rahat, böyük, interfeysi sadə və aydın. Özü kompakt cihaz (126х100х53 mm) və yüngül (222 h. olmadan batareya). Onu asanlıqla nəql etmək olar ki, özünüzlə yol. Muftası əl lazımlı ilə зажимом azn липучке olar eşleşen tərəfdən hər hansı bir qalınlığı olan uşaq artıq böyük böyüklər.\nProses ölçü başlayır basaraq, mərkəzi düymələri. Ölçü keçir, bir dəqiqə az. Nəticələri ölçmək düzgün (müqayisə edirdik ifadələri mexaniki тонометра və ifadələri peşəkar тонометра stansiyada qanköçürmə).\nArtıq qeyd edildiyi kimi, aparat təzyiqi ölçmək üçün Heart ilə манжетой kimi işləyə bilər təcrübəsi batareya, həm də xarici enerji mənbəyi. İstifadə zamanı batareya cihazı aparır hesablanması və göstərir ki, cari vaxt (var əlaqədar elektron saat) və saxlaya bilərsiniz 99 nəticələrin ölçülməsi.\nİstifadə edərkən БП enerji çatışmazlığı şəbəkə bütün nəticələr yaddaşından silinir. Nəzərə alsaq ki, əsas xərc batareya gedir накачивание muftalar istifadə etmək olar, hər iki variant, yəni daimi əsasda tərk тонометре Heart batareyaları, lakin eyni ölçü üzrə imkanları birləşdirmək xarici БП.\nTonometr / ürək dərəcəsi monitor ilə манжетой mağaza Shop2961144 — lazımi ailə gadget uyğun olan hər kəs üçün. Onun asan istifadə həm ev, həm də yolda. Xatırladım alırdım tonometr / ürək dərəcəsi monitor azn Алиэкспресс bax, bu səhifədə.


Səhər yeməyinin 1001 faydası var imiş\n23:37 30 Oktyabr 2020\nSəhər yeməyinin 1001 faydası - Azərbaycanlı mütəxəssis yazır\n08:20 13.09.2020 (Yenilənib 08:33 13.09.2020) Qısa URL\nDüzgün və balanslı səhər yeməyi gün ərzində orqanizmi vacib olan qida maddələri ilə təmin etməklə diqqəti və yaddaşı yaxşılaşdırır, sağlam bədən kütləsini qoruyur.\nBAKI, 13 sentyabr — Sputnik. Səhər yeməyi günün ən vacib yeməyidir. Vaxt azlığı, iştahanın olmaması səbəbindən səhər yeməyindən imtina edilməməlidir. Unutmayın ki, balanslı bir səhər yeməyi sağlam həyat tərzi keçirmək üçün vacib şərtdir. Sputnik Azərbaycan xəbər verir ki, bununla bağlı olaraq Azərbaycan Qida Təhlükəsizliyi İnstitutunun Elmi-tədqiqat və risklərin qiymətləndirilməsi departamentinin Qida təhlükəsizliyi şöbəsinin mütəxəssisi Nərgiz Ağayeva məqalə hazırlayıb. Sputnik Azərbaycan məqaləni təqdim edir:\n• Meyvə-tərəvəz – təzə və ya dondurulmuş meyvələr, 100 %-li şəkərsiz meyvə şirələri və ya smuzi (süd, buz, dondurma əlavə edilərək giləmeyvə, meyvə və ya tərəvəzlərin blenderlə qarışığı)


E-dövlətin analizi texnologiyaları: text mining və sosial şəbəkələr — Vikipediya\n“İnformasiya Texnologiyaları” nəşriyyatında “E-dövlətin analizi texnologiyaları: text mining və sosial şəbəkələr” adlı ekspress-informasiya işıq üzü görüb. Yeni nəşrin müəllifləri AMEA İnformasiya Texnologiyaları İnstitutunun şöbə müdiri, texnika üzrə elmlər doktoru Ramiz Alıquliyev və institutun kiçik elmi işçisi Günay Niftəliyeva, elmi redaktoru isə institutun Təhsil şöbəsinin müdiri, texnika üzrə fəlsəfə doktoru Fərhad Yusifovdur.\nEkspress-informasiyada elektron dövlət anlayışı, onun inkişaf modelləri təhlil edilmiş, e-dövlətin analizində text mining və sosial şəbəkə analizi texnologiyalarının rolu araşdırılmış və bu istiqamətdə aparılan elmi-tədqiqat işlərinin müasir vəziyyəti analiz edilmişdir. Araşdırma nəticəsində bu sahədə mövcud olan problemlər identifikasiya edilmiş, gələcək tədqiqat istiqamətləri müəyyənləşdirilmişdir.\nYaşadığımız əsr informasiya və yüksək texnologiyalar əsridir. İnkişaf etmiş texnologiya məhsulları həyatımızın ayrılmaz hissəsinə çevrilmişdir. İnformasiya texnologiyalarının (İT) inkişafı günümüzdə müxtəlif təşkilatların, şirkətlərin, dövlət qurumlarının fəaliyyətinə, iş prinsipinə, səmərəliliyinə təsir edən əsas amillərdən biridir. İT-in cəmiyyətin idarə olunması proseslərinə cəlb olunması e-dövlət anlayışının yaranması ilə nəticələnmişdir.\nE-dövlət – informasiya və kommunikasiya texnologiyalarının geniş tətbiqi ilə dövlət orqanlarının fəaliyyətinin səmərəliliyinin - operativliyinin yüksəldilməsini və insanların elektron xidmətlərə çıxışının asanlaşdırılmasını nəzərdə tutur. E-dövlətin yaradılmasında əsas məqsəd vətəndaşlara göstərilən xidmətlərin sadələşdirilməsinə, biznes, sənaye müəssisələri ilə əlaqələrin təkmilləşdirilməsinə, daha səmərəli dövlət idarəetməsinə, daha az korrupsiyaya və şəffaflığın artırılmasına nail olmaqdır.\nE-dövlət anlayışı ilk dəfə 1990-cı illərin ortalarında Veb-in tətbiqi ilə dövlət idarəçiliyində aparılan islahatlara İT-in tətbiqi nəticəsində yaranmışdır. Ümumilikdə qeyd etmək lazımdır ki, e-dövlət anlayışı bu dövrdə ortaya çıxsa da, kompüterin idarəetmədə tətbiqi ilk kompüterin tarixinə qədər gedib çıxır.\nMənbə — "https://az.wikipedia.org/w/index.php?title=E-dövlətin_analizi_texnologiyaları:_text_mining_və_sosial_şəbəkələr&oldid=6211045"\nLast edited on 19 noyabr 2021, at 06:29\nBu səhifə sonuncu dəfə 19 noyabr 2021 06:29 tarixində redaktə edilib.


34876 nəfərə Prezidentin aylıq təqaüdü ödənilir\n21 May 2014 11:03\n2014-cü il 1 aprel tarixinə Azərbaycan Respublikası qarşısında xüsusi xidmətlər göstərmiş 34 876 nəfərə Azərbaycan Respublikası Prezidentinin aylıq təqaüdü ödənilir.\nƏmək və Əhalinin Sosial Müdafiəsi Nazirliyinin İctimaiyyətlə əlaqələr şöbəsindən publika.az-a verilən məlumata görə, onlardan 182 nəfəri Azərbaycanın Milli Qəhrəmanı adı verilmiş şəxs (1000 manat), 12 983-ü şəhid ailəsi (200 manat), 121-i 20 Yanvar faciəsi şəhidlərinin ailəsi (300 manat), 159 nəfəri "Xalq" fəxri adı alan (100 manat), 1762 nəfəri "Əməkdar" fəxri adı alan (60 manat) şəxsdir.\nEyni zamanda 18 262 nəfər müharibə əlili və onlara bərabər tutulan, 320 nəfər 1990-cı ilin 20 Yanvar hadisələri ilə əlaqədar əlil olan (I qrup əlillər 150 manat, II qrup əlillər 130 manat, III qrup əlillər 100 manat), 629 nəfər Böyük Vətən müharibəsi iştirakçısı olan şəxs (100 manat) Azərbaycan Prezidentinin aylıq təqaüdü ilə təmin olunur. 424 nəfər şəxsə isə Azərbaycan Respublikası Prezidentinin ayda 1000 manat olmaqla fərdi təqaüdü ödənilir.\nAzərbaycan Respublikası qarşısında xüsusi xidmətlər göstərmiş şəxslərə Azərbaycan Respublikası Prezidentinin təqaüdünün orta aylıq məbləği 2013-cü ilin 1 may tarixi ilə müqayisədə cari ilin 1 may tarixinə 35,3 faiz artaraq 157 manat təşkil edir. O cümlədən bu dövrdə müharibə əlillərinə və onlara bərabər tutulanlara təyin olunan Prezident təqaüdlərinin orta aylıq məbləği 68 faiz, Azərbaycanın Milli Qəhrəmanı adı verilmiş şəxslər üçün 67 faiz, fəxri adları olanlar üçün 100 faiz, Böyük Vətən müharibəsi iştirakçıları üçün 81,8 faiz, şəhid ailələri üçün isə 21,2 faiz artırılıb.\nBununla yanaşı, Azərbaycan Respublikası Prezidentinin 2014-cü il 17 mart tarixli fərmanına əsasən, əlillik ümumi xəstəlik, hərbi xidmət dövründə xəstələnmə, əmək zədəsi və peşə xəstəliyi, hərbi əməliyyatlar keçirilən zonada olmaqla və Çernobıl AES-də qəzanın ləğvi ilə əlaqədar səbəblərdən baş verdikdə I qrup əlilliyə görə sosial müavinət alanlara, yəni cari ilin 1 aprel tarixinə 149 04 nəfər şəxsə də aylıq sosial müavinətdən (67 manat) əlavə olaraq ayda 60 manat Azərbaycan Respublikası Prezidentinin aylıq təqaüdünün təyin olunmasına başlanılıb.


Virtual valyutanın oğurlanmasına yönələn spam kampaniyası aşkarlanıb\n“Cyren” şirkətinin mütəxəssisləri bank müştərilərinə qarşı yönələn yeni spam kampaniyası aşkarlayıblar. Kampaniya zamanı cinayətkarlar guya “Emirates NBD” və “DBS Bank” kimi iri banklar tərəfindən göndərilən saxta məktublar yayırlar. Məktublar keyloqqer kimi işləyərək qurbanların hesabından kriptovalyuta oğurlayan zərərli proqram təminatının olduğu qoşma fayllı şəbəkə ödənişləri haqqında bildirişlər şəklində göndərilir.\n“ICTnews” Elektron Xəbər Xidməti “SecurityLab” resursuna istinadən yazır ki, məktublar ABŞ və Sinqapur botları tərəfindən göndərilir. İstifadəçilərin diqqətini yayındırmaq üçün qoşma məktublarda pul vəsaitlərinin göndərilməsinə görə bank və maliyyə təsisatlarının identifikasiyası üçün istifadə olunan “SWIFT” kodları göstərilir.\nQoşma fayllar “PDF” formatlı sənədlər kimi görünə bilər, lakin əslində oxunulan fayllardır. İşə salınan zaman fayl öz-özünü silir və avtomatik yükləmədə “filename.vbs” adlı yeni fayl yaradır. Öz növbəsində bu fayl təkcə klavişlərin basılmasını deyil, eyni zamanda “maus”un hərəkətini yazan keyloqqeri quraşdırır.\nMəlumata görə, zərərli proqram təminatı, həmçinin brauzerlərdən, “FTP” və poçt proqramlarından (parollar, loginlər, daxilolma tarixçəsi, “cookie” faylları və s.) parol və digər məxfi informasiyanı toplayır. Bundan başqa, proqram kriptovalyuta hesablarının mövcudluğunu yoxlayaraq onları aşkarlayan zaman oğurlayır. Zərərli proqram təminatı virtual valyutalardan başqa digər kriptovalyutaları (Anoncoin, BBQcoin, Bytecoin, Craftcoin, Devcoin, Digitalcoin, Fastcoin, Feathercoin, Florincoin, Freicoin, I0coin, Infinitecoin, Ixcoin, Junkcoin, Litecoin, Luckycoin, Megacoin, Mincoin, Namecoin, Phoenixcoin, Primecoin, Quarkcoin, Tagcoin, Terracoin, Worldcoin, Yacoin və Zetacoin) oğurlaya bilər.


AXC-nin daxili siyasəti | Azərbaycan tarixi | Kayzen\n25 avqust 2011, 16:28\n1919-cu il iyulun 21-də Azərbaycan Respublikasının Müəssisələr Məclisinə seçkilər haqqında Əsasnamə qəbul edildi. Əsasnamə 4 fəsildən, 116 bənddən ibarət idi. Əsasnaməyə görə Müəssisələr Məclisinə seçkilərdə cinsindən, dilindən, milliyyətindən asılı olmayaraq 20 yaşına çatmış bütün Respublika vətəndaşları iştirak edə bilərdilər. Seçkilər aprelin 20-nə (1920-ci il) təyin edildi. Lakin o zaman Bakıda baş verən hadisələr buna mane oldu.\nAzərbaycan öz müstəqilliyini elan etdikdən sonra ordunun yaranması məsələsini ən mühüm məsələ kimi irəli sürmüşdü.\n1918-ci ilin iyun ayında Azərbaycanda hərbi vəziyyət elan edildi. Müsəlman korpusu «Əlahiddə Azərbaycan korpusu» adlandırıldı. Burada xidmət etmək üçün zabit kadrları hazırlamaq üçün qısa müddətli kurslar açıldı, məcburi hərbi mükəlləfıyyət haqqında fərman verildi. Bütün bunların kifayət etməyəcəyini nəzərə alaraq Nazirlər Şurasının sədri Fətəli xan Xoyski Türkiyə hökumətinə bir diviziya həcmində yardım göstərilməsini xahiş etdi. Bu da 1918-ci il 4 iyun müqaviləsində öz əksini tapmışdı.\nGəncəyə beşinci Qafqaz diviziyası göndərildi. Daha sonra Karpat cəbhəsindən götürülmüş 15-ci Çanaxqala diviziyası da Gəncəyə gəldi. Azərbaycan korpusu ilə birlikdə bu hərbi hissələr Qafqaz İslam Ordusu adı altında birləşdi. Bunun da komandanı Nuru paşa idi.\nLakin 30 oktyabr 1918-ci ildə Yunanıstanın Mudros şəhərində Böyük Britaniya ilə Türkiyə arasında bağlanan sazişə görə türk qoşunları Cənubi Qafqazdan geri çağrılırdılar. İngilis qoşunları komandanı general Tomson Nuru paşa və bütün türk zabitlərindən Azərbaycanı tərk etməsini tələb etdi. Yalnız Azərbaycan vətəndaşlığını qəbul edən Nuru paşa və onun silahdaşları Azərbaycanda qaldılar, hökumətə xidmət edəcəklərini bildirdilər. Mudros sazişi Cənubi Qafqazın qapılarını ingilislərin üzünə açırdı. Həmən sazişin 11-ci bəndinə əsasən Azərbaycan ingilislərin nüfuz dairəsi elan edilir, 15-ci bəndinə əsasən isə Azərbaycanın dəmir yolları və neft mənbələri ingilis komandanlığının ixtiyarına keçirdi.\nDekabrın 25-də general S. Mehmandarov hərbi nazir, bir neçə gün sonra isə Ə.Şıxlinski müavin təyin olundu.\n1918-ci il noyabrın 15-də təşkil edilən baş qərargahın rəisi isə Suleyman Sulkeviç təyin edilir. Qərargah şöbələrinin zabit kadrları ilə təmin edilməsi problemini həll etmək üçün Azərbaycanda olan rus zabitlərindən istifadə etmək qərara alındı. Türk əsgər və zabitləri ruslarla əvəz edilirdi. Azərbaycan hökuməti çox çətin bir vəziyyətə düşmüşdü. Öz kadrları yox idi. Nuru paşanın vaxtı ilə yaratdığı hərbi məktəbin müdavimləri də ordunun təşkilinə cəlb edilirdi.\n1919-cu ildə 25 mindən ibarət ordu yaratmaq vəzifəsi qarşıya qoyulmuşdu. Ordunun yaradılması ilə bağlı 1919-cu il üçün nəzərdə tutulmuş dövlət büdcəsindən 399,4 mln. manat ayrılırdı ki, bu da büdcənin 24%-nə bərabər idi.\nMilli Ordu yaratmaq işinin sürətləndirilməsini ölkənin hərbi-siyasi vəziyyətinin kəsginləşməsi də tələb edirdi. Belə ki, mayın 25-də general Denikinin könüllü ordusu tərəfındən Petrovsk və Dərbənd tutuldu. Bu da Azərbaycanda böyük həyəcana səbəb oldu. Bakıda Xüsusi Dövlət Müdafıə Komitəsi yaradıldı. Onun tərkibinə N.Yusifbəyli, X.Məlikaslanov, A.Səfıkürdski, S.Mehmandarov, M.Y.Cəfərov daxil oldular.\nİyunun 11-də bütün Azərbaycanda hərbi vəziyyət elan edildi. DMK-nə ümumi səfərbərlik həyata keçirmək, ölkədə hərbi, müharibə vəziyyəti elan etmək, digər fövqəladə tədbirlər görmək səlahiyyəti verildi.\nAzərbaycan hökuməti başa düşürdü ki, Denikin yürüşünün son məqsədi Azərbaycanı və keçmiş Rusiya imperiyasının digər hissələrini geri qaytarmaq idi. Zaqafqaziyanın təhlükəsizliyini təmin etmək üçün Azərbaycan hökuməti 1919-cu il iyunun 16-da Gürcüstan ilə hərbi müqavilə bağladı. Həmin müqaviləni Tiflisdə F.X.Xoyski və S.Mehmandarov imzaladılar. Müqavilədə hər iki dövlət öz üzərinə belə bir öhdəlik götürürdü ki, bunlardan hər hansı birinə hücum edilərsə, özlərinin bütün hərbi silahlı qüvvələri ilə buna qarşı çıxacaq, öz dövlətlərinin suveren hüquqlarının və müstəqilliyinin qorunmasına yönəlmiş diplomatik danışıqlar aparacaqlar.\nÖlkədə yaranmış gərgin vəziyyət Azərbaycan hökumətini ordu quruculuğu işində qəti addımlar atmağa sövq edirdi.\n1919-cu ilin ortalarında Azərbaycan hökuməti Fransa, Polşa, İngiltərədən silah almağa cəhd etdi. Lakin bu cəhdlər boşa çıxdı. 1919-cu ilin sentyabrında general İ.Usubovun başçılığı ilə nümayəndə heyəti İtaliyaya göndərildi. Oradan 25 min dəst yeni geyim, 25 min dəst köhnə geyim alınması tapşırılmışdı. İtaliya hökuməti Azərbaycana hələlik avtomobil, aeroplan, projektor, odeyal yataq vasitəsi sata biləcəyini bildirdi və onların arasında kontrakt bağlandı. Lakin həmin mallar Azərbaycanın sovetləşməsi ərəfəsində gətirildiyi üçün Azərbaycan ordusu ondan istifadə edə bilmədi, Qırmızı Orduya qismət oldu.\n1919-cu ilin sonlarında Azərbaycan ordusu iki piyada və bir süvari diviziyalardan ibarət idi. Birinci piyada diviziyanın qərargahı Gəncədə yerləşmişdi. Bu diviziyanın rəisi general mayor Cavad Şıxlinski idi. İkinci piyada diviziyasının qərərgahı Bakıda idi. Rəisi general mayor İ.Usubov idi. Gəncədə yerləşən suvari diviziyaya general-mayor Teymur\nNovruz oğlu başçılıq edirdi. Səlim Sultanovun rəhbərlik etdiyi xüsusi süvari diviziyonu,Yunis Şəkərovun atıcı batalyonu üçüncü süvari diviziyasının tabeliyində idi. Gəncədə birinci və ikinci artilleriya briqadaları yerləşmişdi. Azərbaycan ordusunda bu dövrdə 3 zirehli qatar, 4 hərbi təyyarə, 6 zirehli avtomobil, 2 hərb gəmisi var idi.\nYaranmaqda olan yeni hissələri zabit kadrları ilə təmin etmək üçün Gəncədəki hərbi məktəb Bakıya köçürülmüş, yenidən qurulub genişləndirilmişdi. Bundan başqa İstehkamçılar məktəbi, Şuşada hərbi feldşer məktəbi, hərbi dəmiryol məktəbi də təsis edilmişdi. 1920-ci il üçün ordunun şəxsi heyətini 40 minə çatdırmaq planlaşdırılmışdı. Orduya könüllü və məcburi 19-24 yaşlı gənclər götürülürdü.\nİngilis hərbi hissələrinin Zaqafqaziyanı tərk edən vaxt (1919, avqust) öz silahlarının xeyli hissəsini Azərbaycan ordusuna verməsi, Gürcüstanın Azərbaycana müəyyən qədər silah satması ordunun texnikaya artan tələbatını ödəməyə qadir deyildi.\nHərbi sursatlara olan ehtiyacı ödəmək üçün Hərbi Nazirlik hərbi zavod yaratmaq fıkrində idi. Çünki mövcud olan emalatxanalarda dəzgahlar, fəhlə alətləri, təmir üçün lazımi materiallar çatışmırdı. Ona görə də bu emalatxanalar bəzən kiçik tələbləri də ödəyə bilmirdi. Hərbi nazirlik bu emalatxanaları birləşdirib hərbi zavoda çevirmək qərarına gəlir. Zavodun layihəsi, ştatları, xərcləri 1920-ci il fevralın 23-də parlamentdə təsdiq edildi. Lakin bu zavodun yaradılması üçün böyük qüvvə və külli miqdarda vəsait lazım idi.\nÇox mürəkkəb şəraitdə fəaliyyət göstərməsinə baxmayaraq Azərbaycan hökuməti və parlamenti xalqın milli dövlətinin yaranmasını əbədiləşdirmək üçün elm, təhsil, xalq maarifı və səhiyyə məsələlərinin inkişafını da diqqət mərkəzində saxlayırdı.\nAXC-i yarandığı ilk gündən maarif işlərinə xüsusi fıkir vermişdir,1918-ci il 30 iyun qərarına əsasən Gəncədə Xalq Maarif Nazirliyinin dəftərxanası təşkil edildi. N.Yusifbəyli maarif naziri təyin edilmişdi. Nazirliyin ilk tədbirlərindən biri 1918-ci il 22 sentyabr sərəncamına görə məktəblərin milliləşdirilməsi oldu. 1918-ci il 28 avqust qərarına görə bütün məktəblərdə tədris Azərbaycan dilində keçirilməli idi. Başqa millətlərdən olan uşaqlar üçün rus dilində məktəblər açılması nəzərdə tutulmuşdu. Bu məktəblərdə Azərbaycan dilinin tədrisinə xüsusi əhəmiyyət verilirdi. Ana dili həftədə 4 dəfə tədris edilməli idi.\n1918-ci il-ci ildə Türkiyə ilə bağlanan 4 iyun müqaviləsinə görə Nazirlik Türkiyədən 50 müəllim dəvət etmişdi. 1919-cu il oktyabrın əvvəllərində həmin müəllimlər Azərbaycana gəlib müəllimlik fəaliyyətinə başlamışdılar. Azərbaycan dilində dərsliklərin yazılması və nəşri üçün də xüsusi komissiya ayrılmışdı. Türkiyədən də dərsliklər alınırdı.\nAzərbaycan hökuməti ali təhsilin təşkili və yüksək ixtisaslı kadrların hazırlanmasını ən əsas vəzifə hesab edirdi. Bakı Universitetinin, Konservatoriyanın, Pedaqoji İnstitutun, Gəncədə Kənd Təsərrüfatı İnstitutunun açılması planlaşdırılırdı.\nSiyasi şəraitin əlverişsizliyi və maliyyə çətinlikləri üzündən yalnız bir ali məktəbin - Bakı Universitetinin yaradılması üçün imkan əldə edildi.\nAzərbaycan Xalq Maarifı nazirinin müavini Həmidbəy Şahtaxtinski görkəmli rus alimi, Cənubi Qafqaz Universitetinin rektoru Razumovskiyə müraciət edərək Bakı Universitetinin təşkili üçün kömək göstərməsini xahiş etmişdi. Razumovski dəvəti qəbul etmiş və yaradılan komissiyanın sədri seçilmişdi. 1919-cu il mayın 19-da komissiya təsdiq edilir.\nMayın 31-də isə komissiya Bakı Universitetinin yaradılması haqqında qanun layihəsini, Universitet nizamnaməsini, Universitet xərclərini Xalq Maarif nazirliyinə təqdim etmişdi.\nUniversitetin yaradılması haqqında layihə 1919-cu ilin iyul-avqust aylarında qanunvericilik, maliyyə-büdcə komissiyalarında, parlamentin ümumi iclaslarında müzakirə edildi. Universitet komissiyası avadanlıq, təşkilati və quruculuq işlərinə 3,5 mln. rubl verilməsini xahiş etdi. Maarif naziri Kaplanov həmin məbləği 5 mln.rubl artırmağı lazım bildi.\nUniversitetin açılması məsələsi mübahisələr doğurdu. Mübahisələr Universitetin rus dilində açılması məsələsində fıkir müxtəlifliyinin mövcud olduğunu göstərdi. Əhrar, İttihad, bitərəf müsəlman qrupu Universitetin rus dilində açılması əleyhinə çıxdılar.\nUniversitetin yaradılması işində M.Ə.Rəsulzadə, H.Ağayev, Ə.Pepinov, S.Ağamalı oğlu, C.Hacinski fəal iştirak edirdilər.\nTanınmış maarifçi Məmmədağa Şahtaxtinski «Azərbaycanda Universitet» məqaləsində qeyd edirdi ki, Bakıda Universitetin açılması zəruridir. Rus dilində açılacaq Universitet tədricən milliləşdiriləcək və türkləşdiriləcək. Universitet Azərbaycan dövlətinə və türk mədəniyyətinə xidmət edəcəkdir.\n1919-cu il sentyabrın 1-də parlament Bakı Universitetinin yaradılması haqqında qanunu qəbul etdi. Həmin iclasda 1919/20-ci tədris ili üçün xarici ölkələrin ali məktəblərinə 100 abituriyent və tələbə göndərilməsi haqqında qətnamə qəbul edildi. Bu tələbələr üçün Maarif Nazirliyinin sərəncamına dövlət xəzinəsi vəsaitindən 7 mln. rubl. ayrılırdı: Avropaya göndərilən hər bir adam üçün hər ay 400 frank təqaüd, 1000 firank da yol xərci, Rusiyaya göndərilən hər bir adam üçün hər ay 3 min rubl təqaüd, 3 min də yol xərci. Hökumət təqaüdündən istifadə edən tələbələr təhsil müddəti qurtardıqdan sonra hökumətin müəyyən etdiyi yerdə 4 il xidmət etməli idi.\n100 nəfərdən 10-u İngiltərəyə, 23-ü İtaliyaya, 45-i Fransaya, 9-u Türkiyəyə, 13-ü Rusiyaya göndərilməli idi.\nQanuna görə Universitetdə 4 fakültə açılmalı idi: Tarixfılologiya, tibb, fızika-riyaziyyat, hüquq. Lakin bir il müddətinə iki fakültə üçün (tarix-fılologiya, tibb) ştat, smeta müəyyən edildi. Bütün fakültələrdə azərbaycan dilinin keçilməsi məcburi idi. Qəbul zamanı Azərbaycan vətəndaşlarına üstünlük verilirdi. Rektor 3 il müddətinə seçilir və nazirlik tərəfındən təsdiq edilirdi.\n1919-cu ilin 15 noyabr günü Universitetdə birinci dərs günü elan edildi.\nBakı Dövlət Universitetinin açılması Azərbaycan hökumətinin mədəniyyət sahəsindəki böyük qələbəsi idi.\n1919-cu il oktyabrın 1-dən Qarabağın erməni məktəbləri üzrə xüsusi müfəttişlik yaradıldı və R.N.Şahnazarov müfəttiş təyin edildi. Nazirlər Şurası Qarabağda yaşayan ermənilərin mədəniyyət, xalq maarifı sahəsində öz müqəddəratını təyin etməsi üçün şərait yaratmış, bunu hüquqi cəhətdən əsaslandıraraq 23 maddədən ibarət əsasnamə təsdiq etmişdi. Əsasnamədə deyilirdi ki, Qarabağda olan erməni məktəbləri Şuranın rəhbərliyi altında muxtariyyətə malikdirlər.


Milli Qəhrəman Etibar İsmayılovun xatirəsi Ağcabədidə anılıb\nAzərbaycanın Milli Qəhrəmanı Etibar İsmayılovun xatirəsi onun adını daşıyan Ağcabədi rayonu Hindarx qəsəbə tam orta məktəbində anılıb.\nMərasimdə Milli qəhrəman Etibar İsmayılovun ailə üzvləri, müəllimləri, döyüş dostları və rayon İcra Hakimiyyətinin nümayəndələri iştirak edib. Tədbir iştirakçıları Milli Qəhrəmanın büstü önündə xatirəsini yad ediblər.\nAnım mərasimində şəhidin qəhrəmanlıqla dolu döyüş yolundan danışılıb. Tədbirdə məktəblilərin ifasında kompozisiya göstərilib. Məktəbdə yaradılan fəxri guşə ilə tanış olduqdan sonra Milli qəhrəmanın döyüş yoldaşlarının dəfn olunduğu şəhidlər xiyabanı ziyarət edilib.\nQeyd edək ki, Etibar Bəylər oğlu İsmayılov 29 mart 1964-cü ildə Ağcabədi rayonunun Hindarx kəndində anadan olub. 1990-cı ildə könüllü olaraq müdafiə batalyonlarından birində Qarabağ müharibəsində bir sıra döyüşlərdə igidliklər göstərib. 1994-cü il yanvarın 4-də Xocavənd rayonunun Nərgiztəpə və Ceyil yüksəkliyi istiqamətindəki əməliyyat onun son döyüşü olub. Mühasirəyə düşən dostlarını xilas etmək üçün əlindəki sonuncu qumbara ilə özünü düşmən tankının altına atıb. Bundan sonra döyüşçü yoldaşları mühasirəni yarıb xilas olub.\nÜmummilli lider Heydər Əliyevin 5 yanvar 1994-cü il tarixli Fərmanı ilə ölümündən sonra Azərbaycanın Milli Qəhrəmanı adına layiq görülüb.


Quldur ələ keçdi\nDaxili İşlər Nazirliyinin əməkdaşları əməliyyat keçirib. Nazirliyin mətbuat xidmətindən verilən məlumata görə, əməliyyat Təhlükəsiz Şəhər Xidməti, Salyan rayon polis şöbəsi və Binəqədi rayon Polis İdarəsi 6-cı polis bölm�...\nHəkimin qatillərinin məhkəməsi davam edib\nBakı Apelyasiya Məhkəməsində tamah məqsədi ilə qəsdən adam öldürməkdə təqsirli bilinən Yasin Ərəbov, Koroğlu Məmmədov və Türkan Bağırlının apelyasiya şikayəti üzrə məhkəmə prosesi davam etdirilib. hakim Qail Məmmədovun sədrliy...\n4 ailə üzvünü bıçaqdan keçirdi\nBakı sakini ailə üzvlərini bıçaqlayıb. Sabunçu rayon Polis İdarəsindən verilən məlumata görə, hadisə Sabunçu rayonunun Zabrat qəsəbəsində qeydə alınıb. Qəsəbə sakini, 1969-cu il təvəllüdlü Yaşar Ə...\nŞOK!!! Siyəzəndə ustaya qoşulub qaçması xəbəri yayılan qadın intihar etdi!\nBu günlərdə Siyəzən rayonunda 33 yaşlı qadının həyat yoldaşını və 5 övladını atıb başqa kişi ilə qa...\nHəmyerlisini bıçaqladı - FOTO\nCəlilabadda bıçaqlanma hadisəsi baş verib. Apa-nın cənub bürosunun məlumatına görə, hadisə yanvarın 7-də günorta saatlarında Cəlilabad şəhəri ərazisində qeydə alınıb. Cəlilaba...\nAvtomobil oğrusu saxlanılıb\nŞirvan şəhərində avtomobil qaçırmış şəxs tutulub Şirvan Şəhər Polis Şöbəsindən verilən məlumata görə, Şirvan ŞPŞ əməkdaşlarının həyata keçirdikləri əməliyyat-axtarış tədbirləri nəticəsində...\nBir nəfəri öldürüb, digərini yaralayanın məhkəməsi başladı\nBu gün Bakı Ağır Cinayətlər Məhkəməsində bir nəfəri öldürməkdə, bir nəfəri isə yaralamaqda təqsirləndirilən Bakı şəhər sakini, 1982-ci il təvəllüdlü Elnur Tahirovun cinayət işi üzrə məhkəmənin hazırlıq iclası keçirilib.&nb...\nAna qatilinin məhkəməsi başlayıb\nBu gün Bakı Ağır Cinayətlər Məhkəməsində anasını qətlə yetirməkdə təqsirləndirilən Mahmud Nağıyevin cinayət işi üzrə məhkəmə prosesi başlayıb. Prosesdə təqsirləndirilən şəxsin anket məlumatları dəqiqləşdi...\nŞOK TƏFƏRRÜAT: "Qonşum Maya oğlu ilə cinsi əlaqədə olmağı təklif etdi"\nGədəbəy rayon sakini, 1975-ci il təvəllüdlü Samir Verdiyev (cinayət işində adı hallanan şəxslərin adları şərti verilib - İ.R.) bacısı haqqında xoşagəlməz ifadələr işlədən dostu Elçin Əkbərovu qətlə yetirib. Samir Verdiyev öld�...\nMütəşəkkil dəstənin daha bir üzvü yaxalandı\nSalyan rayonunda hədə-qorxu yolu ilə pul tələb etmə cinayəti törədən mütəşəkkil dəstənin daha bir üzvü həbs edilib. Bu barədə Daxili İşlər Nazirliyinin mətbuat xidmətindən məlumat verilib. ...\nPolis maşını gülləbaran edildi - 2 ölü\nDağıstanın Xasavyurt rayonunda naməlum şəxslər polis avtomobilini güllələyiblər. Avropa.info xəbər verir ki, hadisə zamanı 2 polis ölüb, daha ikisi yaralanıb. Hadisə gecə saatl...\nBakıda tötədilən dəhşətli qətllə bağlı şok faktlar\nDünən Bakının Səbail rayonu ərazisində, Sahil bağında törədilmiş dəhşətli qətl hadisəsi ilə bağlı maraqlı faktlar üzə çıxıb. Naməlum şəxs tərəfindən bıçaqlanan, 26 yaşlı dostu qətlə yetirilən Orxan Məmmədzadə Lent.az...\n“İrəvan “sxodka”sının qərarı Lənkəranskiyə şamil oluna bilməz”\n“İttihamları ”qanuni oğru” özü cavablandırmalıdır, üzünə “qrex”i deyilməlidir" “İrəvanda keçirilmiş “sxodka”da "Rövşən Lənkəranski" özü iştirak etməyib. Əgər “oğru” adı Rövşəndən ger...\nDindar sərxoşu öldürdü\nİmişlidə qətl törədilib. Məlumata görə, rayonun Yalavac kəndində 1992-ci il təvəllüdlü Zeynalov Atdıxan Əmil oğlu həmkəndlisi, 1987-ci il təvəllüdlü Usubov Emin Kamil oğlunu bıçaqlayaraq qətlə yetirib. Hadisə gəncl...\nOğruya hökm oxundu\nNərimanov Rayon Məhkəməsində oğurluqda təqsirli bilinən Astara rayon sakini Ramin Axundovun cinayət işi üzrə məhkəmə prosesi başa çatıb. Hakim Turqay Hüseynovun sədrliyi ilə keçirilən prosesdə təqsirləndirilən şəxsə hökm oxunub...\n"Oğurladığımız arağı parkda içdik"\nNizami Rayon Polis İdarəsinin (RPİ) 24-cü polis bölməsinin əməkdaşları oğurluqda şübhəli bilinən şəxsi həbs ediblər. Əvvəllər qrup şəklində oğurluq etdiyinə görə məhkum olunan 1983-cü il təvəllüdlü Seymur Məmmədov bu dəfə Ni...\nGəncəlidən 15 kq narkotik götürülüb\nGəncə Şəhər Baş Polis İdarəsi əməkdaşları külli miqdarda narkotik aşkarlayıb Mediainfo.az DİN-ə istinadən xəbər verir ki, polis əməkdaşları...\nXırdalandakı sexdə partlayış olub, iki fəhlə ölüb\nBu gün saat 12.00 radələrində Xırdalan şəhərində fəaliyyət göstərən taxta emalı sexində pa...\nAstarada ev partlayıb, xəsarət alan var\nFHN-nin saytının yaydığı məlumata görə, Astara rayonunun Məscidməhəllə kəndində partlayış ...\nSevinc Osmanqızına cinayət işi açılıb!\nTanınmış jurnalist Sevinc Osmanqızına qarşı cinayət işi açılıb. Bu barədə jurnalistin hüquqlarının müdafiəçisi Elmira Sarıyeva modern.az-a məlumat verib. Jurnalistə qarsı Azərbaycan Respublikası Cinayət Məcəlləsinin 147-ci (böhtan atma) və 148-c...\nXaçmazlı özünü güllələyib\nXaçmaz rayon sakini Mirzəməmmədov Mirzağa Məmmədrəsul oğlu bıçaq xəsarəti ilə Xaçmaz Mərkəzi Rayon Xəstəxanasına yerləşdirilib. Onun vəziyyətinin orta ağır olduğu bildirilir. İlkin məlumata görə, M.Mirzəməmmədovun özünə xəsarət yetirdiyi bildirilir. ...\n“Onlar pirdən gələndə mən araq içirdim, sonra da bıçaqladım...”\nBakı Ağır Cinayətlər Məhkəməsində qəsdən adam öldürməkdə ittiham olunan Bakı şəhər sakini, 1969-cu il təvəllüdlü Ağamməd Ağasəlim oğlu Hüseynovun cinayət işi üzrə məhkəmə prosesi yekunlaşıb. Hakim Eynull...\nAzərbaycanlının hamilə arvadı niyə öldürüldü? (TƏFƏRRÜAT)\nRusiyada hamilə qadının öldürülməsinin təfərrüatları məlum olub Yanvarın 3-də Rusiyada baş verən dəhşətli qətlin təfərrüatları məlum olub. Ümumrusiya Azərbaycanlıları Konqresinin Nijeqorodsk bölməsinin rəhbəri ...\nQardaşı arvadını qətlə yetirdi\nYevlaxda qətl törədilib. Məlumata görə, rayon sakini Nuranə Abdullayeva bıçaq xəsarətləri ilə xəstəxanaya çatdırılıb. Onun həyatını xilas etmək mümkün olmayıb. Əməliyyat-axtarış tədbirləri nəticəsində Nuranə A...


Londonda Zamirənin məhkəməsi oldu — Milyonları hara xərcləyib?\n“Qafqazinfo” “Jersey Evening Post”a istinadən xəbər verir ki, məhkəməyə qatılan Zamirə Hacıyeva Azərbaycana ektradisiya olunmasına qarşı çıxaraq ədalətli mühakimə olunmadığını bildirib. Hacıyevaya qarşı qaldırılan ittiham aktında bildirilir ki, o, Avropadakı lüks butiklərdə, otellərdə, restoran və məşhur mağazalarda 15,5 milyon funt sterlinq xərcləyib. 55 yaşlı Hacıyeva özünə, ailə üzvlərinə qızıl, daş-qaş alaraq, 3 uşağının yüksək təhsil haqqını ödəyib. “Harrods”da isə 10 il boyunca 16 milyon funt sterlinq xərcləyib.


“Doğuş və Xoşqədəmin uşağı olmasını istəyirəm” | Hazara-Azeri\n“Doğuş və Xoşqədəmin uşağı olmasını istəyirəm”\nAzərbaycanlı aparıcı ilə ailə quran tanınmış müğənni Doğuş ata olmaq arzusundadır. ANS PRESS-in məlumatına görə, ifaçı ANS-də yayımlanan “A-dan Z-yə” şousunun qonağı olub.\nVerilişdə Doguş, anası və həyat yoldaşı-tanınmış teleaparıcı Xoşqədəm Hidayyətqızı bir-birindən maraqlı açıqlamalar veriblər.\nGəlininin ev işləri görməsi, gəlin-qaynana münasibətləri ilə bağlı suallara Doguşun anası çox maraqlı cavab verib. “Bu gün onun əl qabiliyyətini daha çox bəyəndim. Axşam gec gəlir səhər tezdən gedir” deyən qadın nəvəsinin dünyaya gəlməsini arzu etdiyini də gizlətməyib.\n“Bir uşaqları da olsa çox gözəl olar. Mənim 6 nəvəm var. İstəyirəm buların da övladı olsun, məni növbəti dəfə nənə etsinlər”.\nX.Hidayətqızının da həyat yoldaşı ilə bağlı açıqlamaları marağa səbəb olub. “Biz tədbirdə tanış olduq. Dost idik, sonra evlilik təklifi edildi. Mən onu bir az süründürdüm. Dərhal “hə” demədim. Heç vaxt xeyalıma gəlməyən bir şey idi. Qısqancam, amma Doguşu qısqanmıram. Onun elə bir hərəkəti yoxduki qısqanım. Və heç vaxtda qısqanmaram bilirəm ki, o yüzlərlə insanın içərsində olsada o yalnız məni görür məni sevir. Eşitdiyimə görə hələ də çoxlu suallar verirlərki “onlar birlikdə yaşayırlar?” Şoka düşürəm ki, bu qədər hadisədən sonra hələ də inanmayanlar var. İnanmırlarsa nə deyə bilərəm. Bir yerdəyik və bir birimizə söz vermişik hər zaman bir yerdə olacağıq”.\nTanınmış aparıcı Doguşla uşaq sahibi olmaları ilə bağlı məsələyə də açıqlaması ilə son qoydu. Onun sözlərinə görə, Doğuş hər zaman övladı olmasından, onun yaşadığı əzabları yaşamasından, uşaq evində böyüməsindən qorxub. “Deyir ki, amma səninlə evlənəndən sonra istəyirəm bizim övladımız olsun. Çünki bilirəm ki, mən olmasam da sən ona sahib çıxacaqsan və əsl ana olacaqsan”. …read more\nPrevious PostDoğuş Alim Qasımovla duet oxuyacaqNext PostPutinə yenə “yox” dedilər


Canəli Əkbərov muğam müsabiqəsinin münsiflər heyətinə düşə bilmədi - SİYAHI bəlli oldu\nAna Səhifə - MƏDƏNİYYƏT - Canəli Əkbərov muğam müsabiqəsinin münsiflər heyətinə düşə bilmədi - SİYAHI bəlli oldu\nMənsum İbrahimov: “Tamaşaçıları əmin edirəm ki, budəfəki muğam müsabiqəsi...”\n“Hər müsabiqəmizdə tamaşaçılarımıza yeni səslər təqdim edirik. İşin maraqlı tərəfi də budur. Hər dəfə biz elə düşünürük ki, görəsən, yenə də yeni səslər gələcəkmi? Amma Azərbaycan xalqının potensialı o qədər böyükdür ki, bu il əvvəlkilərindən daha fərqli ifa tərzinə sahib olan gəncləri görürük. Müsabiqəyə bu il ötən dəfəkindən daha çox iştirakçı qatılmışdı. Respublika üzrə haradasa, 400-dən çox ifaçıya qulaq asmışıq. Onların içindən turları adlaya-adlaya ilk iyirmiliyi seçmişik. Aralarında çox gözəl səs sahibləri var. İyirmilik müxtəlif yaş qruplarında olan 10 qız, 10 oğlan iştirakçıdan ibarətdir”.\nBunu Modern.az saytında açıqlamasında “Muğam televiziya müsabiqəsi”nin münsiflərindən olan Xalq artisti, xanəndə Mənsum İbrahimov bildirib. Qeyd edək ki, bir neçə gün bundan öncə “Muğam 2017” VI “Muğam Televiziya Müsabiqəsi”nin seçim turları başa çatıb və ölkənin müxtəlif yerlərindən 20 iştirakçı əsas mərhələyə vəsiqə qazanıb.\n“Hesab edirəm ki, bu dəfəki müsabiqədə də maraqlı ifalar, gözəl çıxışlar olacaq. Tamaşaçılar da razı qalacaq və nəticədə muğamımızın inkişafına təkan olacaq.\nQeyd edək ki, müsabiqənin münsiflər heyətinin tərkibinə xalq artisti Canəli Əkbərov da düşməyə can atırdı və onun bu istəyi qalmaqala səbəb olmuşdu. Belə ki, xalq artisti Canəli Əkbərov müsabiqənin münsiflər heyətinin tərkibinə qatılmaq istəsə də, digər münsiflər - xalq artistləri Mənsum İbrahimov, Səkinə İsmayılova, Arif Babayev, Əlibaba Məmmədov, Sərdar Fərəcov ona etiraz ediblər. Bildiriblər ki, Canəli Əkbərova münsiflər arasında yer verilsə, aləm qarışacaq, ifaçılara qarşı qərəzli çıxışlar edəcək, tez-tez dava düşəcək.\nElə bu səbəbdən də tərəflər arasında başlayan söz davası əməlli-başlı qalmaqala səbəb olmuş və Canəli Əkbərov adları çəkilən həmkarlarının ünvanına təhqirlər səsləndirmişdi.\nXatırladaq ki, mərhum xalq artisti Ağaxan Abdullayev vəfat etdiyindən "Muğam televiziya müsabiqəsi"nin münsiflər heyətində bir yer boşalmışdı.\nXalq artistləri Əlibaba Məmmədov, Arif Babayev, Səkinə İsmayılova, Mənsum İbrahimov, Bəstəkarlar İttifaqının katibi Sərdar Fərəcov, Yazıçılar Birliyinin katibi İlqar Fəhmi və "Mədəniyyət" telekanalının direktor müavini Nadir Axundov müsabiqənin münsifləri heyətində əyləşəcəklər.


Mənim fikrimcə (25)\nMəncə, biz lap çoxdan idi bir-birimizlə fikirlərimizi bölüşmürdük. Əvvəl, saytımız kimin isə xoşuna gəlməmişdi, sayt bağlandı, köhnə materialları oxumaq olurdu, təzə materialları yerləşdirmək mümkün deyildi. Sonra isə mən yox idim. Bu müddət ərzində dünyada lap çox hadisə baş verib və həmin hadisələrin bu və yaxud başqa şəkildə bizə də aidiyyəti var. Ukraynada Yanukoviç getmək, daha doğrusu, qaçmaq məcburiyyətində qaldı, əks təqdirdə onu Bankovski küçəsində elə birincə fənərdə də asacaqdılar. Nə demək olar? Əgər sən qanuni prezidentsənsə, zəhmət çək ölkəni və xalqı qanuni yollarla faşistlərdən və banditlərdən müdafiə elə. Əgər sən qanuni prezidentsənsə, öz ətrafına (qohumlara, dostlara) xalqı qarət etməyə imkan vermə. Əgər sən qanuni prezidentsənsə, səndə qətiyyət olmalıdır, qorxaqlıq yox. Əgər sən qanuni prezidentsənsə, ölkənin hansı istiqamətdə və kiminlə gedəcəyini dəqiq və aydın müəyyən etməlisən. Yanukoviç bütün bunları etmədi, ABŞ və Avropa İttifaqından olan day-daylardan və xalaşkalardan qorxdu. Almaniya, Fransa və Polşa öz xarici işlər nazirlərinin simasında “Maydan”ı dayandıracaqlarını söz verdilər, o şərtlə ki, Yanukoviç “Berkut”u yığışdırsın. Yanukoviç “Berkut”u geri çağırdı, faşistləri isə “Maydan”dan yığışdırmağa heç kim heç hazırlaşmırdı da. “Axmağın başı həmişə qapaz altında olar”. Yanukoviç Rusiyaya qaçdı, Ukrayna xalqını Stepan Banderanın varislərinin, Ukrayna faşistlərinin yeni nəslinin caynağında qoydu. Şəxsən mən bu situasiyada, öz vətənlərinin əsl patriotu olduqlarını nümayiş etdirən “Berkut”un döyüşçülərinə və Ukrayna xalqının halına acıyıram, indi onlar faşist banderaçılarının tapdağı altındadırlar. Stepan Bandera Ukraynanın qərb ərazisində – Qaliçinada fəaliyyət göstərirdi və nə vaxtsa bütün Ukraynanın ayaqları altında ola biləcəyi, ölkənin bütün ərazisində fərqli fikirdə olanları alçaltmaq, “moskalları” basıb əzmək, Ukraynada həlledici vəzifələri ələ keçirmək və prezident postuna iddia etmək mümkün ola biləcəyi onun heç yuxusuna da gəlməzdi. Gülünc vəziyyət yer alıb. Ukrayna prezidentinin vəzifəsini icra edən Turçinov – baptist pastorudur, “şıre ukraynalı” (qatı, zır ukraynalı) – Arsen Avakov isə Ukraynanın Cənub-Şərqinə, bütün ölkəni yedizdirən ərazilərin sakinlərinə ultimatum verir. Xarkov vilayətinin qubernatoru olduğu dövrdə Avakov çapıb-taladığı bu regiondan qaçıb Rusiyada sığınacaq tapmaqla canını həbsxanadan qurtarmışdı, dövran dəyişdi – indi o, həm Rusiyanın üstünə, həm də Ukraynanın on milyonlarla rusdilli əhalisinə hürür. Söz düşmüşkən, Rusiya əkdiyini becərir, həmişə sinəsində zəhərli ilanları bəsləyib – ya Timoşenko-Qriqoryan olsun, ya Avakovu, ya da başqa hansı isə bir əfi. Rusiya dostlarını düşmənlərindən seçməyi öyrənəndə, o vaxt da ruslar yer üzündə sakit yaşaya biləcəklər...\nMəncə, Rusiya Amerika Birləşmiş Ştatlarına və şəxsən prezident Barak Obanaya hədsiz səxavətli bəxşişə görə hədsiz minnətdar olmalıdır. Mixail Zadornov deyəndə ki, “bu amerikalılar, day lap kütbeyindirlər” – əvvəl-əvvəl gülməli idi. Ancaq sonra bezikdirdi, amma necə deyərlər, yüz dəfə adama de – sən donuzsan, yüz birinci dəfə o x-xorulduyacaq. Zadornovdan fərqli olaraq, mən deyə bilmərəm ki, amerikalılar kütbeyindirlər, amma Bill Klintonun dövründən bu yana prezidentlərin hamısı və onların komandaları kütbeyin, analitiklər sarsaq, qəbul edilən qərarlar – idiotcasına olub. Dünyaya demokratiya gətirdikləri ilə bağlı (özləri bunun elə olmadığını bilirdilər) maniakal müddəaları bəşəriyyəti fəlakət astanasına gətirib. Beynəlxalq hüquq yox olub, amerikalı və NATO-çuların ayağı dəyən hər yerdə xaos hökmran olur, qan su yerinə axır... Deməli, yoldaş Obama beş milyard “Amerika rublu”, yəni dollar xərcləyib ki, qatı dostu Vladimir Putinə Krımı hədiyyə etsin, indi də Ukraynanın Cənub-Şərqini peşkəş etmək üçün əlindən gələn hər şeyi edir. Məsələ isə ondadır ki, əgər Krımda hər şeyi qansız ötüşdürmək mümkün oldusa, Ukraynanın Cənub-Şərqində böyük vətəndaş müharibəsi alovlana bilər. Əgər ABŞ bu müharibənin qarşısını almaq istəyirsə, bir vaxtlar “fas” komandasını verdiyi öz köpək-faşistlərinə, indi də “fu” əmrini verməlidir. Şəxsən mənim Ukraynanın vətəndaşlarına çox yazağım gəlir, onlar belə bir taleyə layiq deyildilər. Mən Kiyevin sakinlərinin halına da bərk acıyıram, faşist-banderaçılar evlərinin girişini ayaqyoluna çevirəndə onlar heç burunlarını da bayıra çıxartmadılar, faşistlər tökülüşüb Kiyevi ələ keçirəndə cınqırları çıxmadı və istila olunmalarına imkan verdilər. Heyif... Kiyev o şəhərlərdən deyildi ki, mərkəzi meydanında donuz saxlansın, bağ-bostan salınsın. Ancaq Kiyevin sakinlərinin meşşan psixologiyası nə baş veribsə, onun da baş verməsinə gətirdi.\nMəncə, biz bu mövzunu hələ davam edəcəyik, çünki Ukraynada faciə davam edir və bu hələ uzanacaq. Məni narahat edən bizim öz vəziyyətimizdir – zaman bizə işləmir və biz Qarabağ problemini hərbi yolla həll etməliyik, beynəlxalq hüquqa güvənməyə dəyməz. Beynəlxalq müqavilələrin hamısı, BMT-nin Nizamnaməsi cındır halına salınıb, dünya yalnız kobud hərbi gücün hökmran olduğu mərhələyə qayıdıb. Kim güclüdürsə, haqlı da odur! Əziz bacılar və qardaşlar, bunun üzərində düşünün, bizdəki faşistlərə baş qaldırmağa imkan verməyin, onlar bir dəfə, 1992-ci ildə on iki ay hakimiyyətdə olmuşdular və indi – bəlkə də qaytardılar xəyalı ilə yaşayırlar. Xalqı vahid birləşdirmək və Vətəni işğalçılardan azad etməyə hazırlaşmaq lazımdır.


Onlar prezident olmaq istəyir... — Siz də tanıyın\nOxunma sayı: 12240\nAzərbaycanda aprelin 11-də keçiriləcək prezident seçkilərində iştirakla bağlı qərar verən namizədlərin bir neçəsinin adları məlum olub. “Qafqazinfo” xəbər verir ki, bu günə kimi artıq yeddi nəfər seçkilərdə iştirakla bağlı qərar verib.\nBunlar Yeni Azərbaycan Partiyasının namizədi, prezident İlham Əliyev, KXCP sədri Mirmahmud Mirəlioğlu, Vətəndaş və İnkişaf Partiyasının sədri Əli Əliyev, Yeni AXCP-nin sədri Razi Nurullayev, Müasir Müsavat Partiyasının sədri Hafiz Hacıyev, Ağ Partiyanın sədri Tural Abbaslı, Milli Dirçəliş Hərəkatı Partiyasının sədri, deputat Fərəc Quliyev, Azərbaycan Liberal Demokrat Partiyasının lideri Fuad Əliyevdir.\n“Qafqazinfo” namizədlərin kimliyi, fəaliyyəti haqqında qısa araşdırma aparıb.\nYAP-ın namizədi İlham Heydər oğlu Əliyev 24 dekabr 1961- cı ildə Bakı şəhərində anadan olub. 1977-ci ildə Moskva Dövlət Beynəlxalq Münasibətlər İnstitutuna daxil olub.\n1995-ci və 2000-ci illərdə Milli Məclisinə deputat seçilib. 2003-cü il avqustun 4-də Milli Məclis tərəfindən təsdiq edildikdən sonra Baş naziri təyin edilib. 2003-cü il 15 oktyabrda Azərbaycan Prezidenti seçilib. 2008-ci ildə yenidən prezident seçilib. 2013-cü ildə üçüncü müddətə prezident seçilmiş və hazırda prezident vəzifəsini icra edir.\nAzərbaycan, rus, ingilis, fransız və türk dillərini bilir. Ailəlidir. Üç övladı, dörd nəvəsi vardır.\nKXCP-nin sədri Mirmahmud Mirəlioğlu 1 sentyabr 1956- cı ildə Yardımlı rayonunun Telavar kəndində anadan olub. İxtisasca tarixçidir. 1990-cı ildə 116 saylı Corat seçki dairəsindən ilk dəfə millət vəkili seçilmiş Mirmahmud Ağa 1995-ci ildə ikinci dəfə təkrarən millət vəkili seçilib. Üçüncü dəfə 2000-ci ildə Əlibayramlı seçki dairəsindən millət vəkili seçildikdən sonra, öz deputatlıq mandatından imtina edərək Milli Məclisi tərk edib. Hazırda Klassik Xalq Cəbhəsi Partiyasının (KXCP) sədridir. 2011 və 2015-ci illərdə KXCP-nin keçirilən qurultaylarında sədr seçilib. Ailəlidir.\nVİP sədri Əli Əliyev 1967-ci il avqustun 19-da Bakı şəhərində anadan olub. İxtisasca bioloqdur. Ə.Əliyev 2006-cı il mayın 28-də Vətəndaş və İnkişaf Partiyası (VİP) təsis edib. O, 2006-cı ildə Xalq Cəbhəsi (AXCP) Demokrat (ADP), Liberal (ALP) və VİP-in iştirakı ilə yaradılan və 2010-cu ilə qədər fəaliyyət göstərən “Azadlıq” siyasi blokunun həmtəsisçisi və həmsədri olub.\n2010-cu il parlament seçkiləri çərçivəsində yaradılmış (VİP, ALP və Yaşıllar partiyası) “İnsan Naminə” seçki blokuna rəhbərlik edib.\nYeni AXCP-nin sədri Razi Nurullayev 1 aprel 1971- ci ildə İmişli rayonunda anadan olub. İxtisasca hüquqşünasdır. 2012-ci ildən Region Beynəlxalq Analitik Mərkəzinin (RBAM) sədridir.\n19 avqust 2015-ci ildə AXCP-də sabiq müavin olan Razi Nurullayev və tərəfdarları AXCP Etimad Qurultayı Təşkilat Komitəsi (AXCP EQTK) yaratdıqlarını bəyan ediblər. 17 oktyabr 2015-ci ildə qurultay keçirilib və Razi Nurullayev AXCP sədri seçib. Ailəlidir.\nMüsair Müsavat Partiyasının namizədi Hafiz Hacıyev 6 mart 1956- cı ildə Ermənistanın Basarkeçər rayonunun Zod kəndində anadan olub. İxtisasca zoomühəndisdir. 2001-ci ildə Müasir Müsavat Partiyasının I (təsis) Qurultayında və 2003-cü ildə həmin partiyanın II Qurultayında partiyanın sədri seçilib. 2003-cü il 15 oktyabrında keçirilən Prezident seçkilərində namizədliyi irəli sürüb. 2008-ci il Azərbaycan Respublikası prezidenti seçkilərində yenidən iştirak edib. Hazırda Hafiz Hacıyev Müasir Müsavat Partiyasının lideridir. Ailəlidir, 3 övladı var.\nAğ Partiyanın sədri Tural Abbaslı 13 sentyabr 1982- ci ildə Bakıda anadan olub. İxtisasca jurnalistdir. 2000-2016 cı illər ərzində Müsavat Partiyasının üzvü olub. 2015-ci il parlament seçkilərində gənclərin birgə iştirakı üçün yaradılan “Ağ Blok” adlı birliyin təsisçilərindən biridir. 2016-cı il 26 iyun taririxində Ağ Partiyanın Başqanı (sədri) vəzifəsinə seçilib və hazırda siyasi fəaliyyətini bu partiyada davam etdirir. Subaydır.\nMDHP-nin sədri Fərəc Quliyev 1962-ci il dekabr ayının 22-də Ordubad rayonunun Üstüpü kəndində anadan olub. İxtisasca həkimdir. 1995-ci ildən 2002-ci ilə qədər siyasi məhbus kimi həbsdə olub. 2003-cü ildən DAK Azərbaycan nümayəndəliyinin rəhbəri olub. 2005-ci ildə Milli Dirçəliş Hərəkatını (MDH) formalaşdırıb.\n7 noyabr 2010-cu ildə dördüncü çağırış Milli Məclisə keçirilən seçkilərdə 31 saylı Suraxanı II seçki dairəsindən millət vəkili seçilib.\nALDP sədri Fuad Əliyev 4 aprel 1970-cı ildə Bakıda anadan olub. İxtisasca linqvistdir. Siyasi fəaliyyətə 1997-ci ildən başlayıb. Azərbaycan Liberal Partiyasının (ALP) üzvü və ALP beynəlxalq komitəsinin əməkdaşı olub. 1998-ci il sentyabr ayından Azərbaycan Liberal Demokrat Partiyasının (ALDP) yaradılması üçün təşəbbüs qrupunun üzvü olub. 2001-ci il fevralın 15-də ALDP-nin növbədənkənar konfransında sədr seçilib.\nQeyd edək ki, İnformasiya texnologiyaları üzrə mütəxəssis Vahid Qasımov da mövcud namizədlərin google-da axtarış nəticələrinin sayı, saytları, bloqları, sosial şəbəkələrdə hesablarına dair araşdırma aparıb. Araşdırma nəticəsində vəziyyətin ürəkaçan olmadığı qeyd edilib.\nHəmin qrafiki təqdim edirik:


Geosiyasi rəqslər | Azadliq\nHome Aktual Geosiyasi rəqslər\nPutinin Soçi hədəsi, yoxsa Aİ- nın Brüssel görüşü?\nNə baş verir? Bu suala cavab almaq üçün yenə də xarici mətbuatda gedən məlumatlara üz tutmalı oluruq. Çünki Azərbaycan hakimiyyəti öz ənənəsinə uyğun olaraq cəmiyyəti iqnor edib, ölkə üçün vacib sayılan məsələlərlə bağlı xalqa məlumat verməyi lazım bilmir.\nArtıq məlum olduğu kimi dekabrın 16 – da Brüsseldə Şərq Tərəfdaşlığı ölkələri rəhbərləri ilə Aİ başçıları arasında keçiriləcək sammitdə İlham Əliyevlə Paşiniyan arasında görüş planlaşdırılır. Bu görüşün Aİ Şurasınn prezidenti Şarl Mişelin vasitəçiliyi ilə keçiriləcəyi bildirilir.\nİlk öncə onu vurğulamaq lazımdır ki, belə bir görüşün keçirilməsinə tərəflərin razılıq verməsi, Moskvanın dominantlıq etdiyi hazırkı geosiyasi konfiqurasiyadan kənar çıxmılma sayıldığı üçün mühüm hadisədir. Nəzərdə tutulan görüşün nəticəsinin nə olmasından asılı olmayaraq, bu təmasın Avropa İttifaqının vasitəçiliyi ilə gerçəkləşməsi faktı, artıq, Moskvanın Qarabağ münaqişəsi üzərindəki bir tərəfli nəzarətini pozmağa xidmət edir. Bu bir reallıqdır ki, 44 günlük savaşdan və rus qoşunlarının Qarabağa gətirilməsindən sonra, Moskva davamlı şəkildə bu iki Qafqaz dövləti üzərində hərbi və siyasi nəzarətin ona məxsus olduğunu, Qarabağ probleminin onun inhisarında olduğunu göstərməyə çalışır. Ona görə də, Brüssel görüşü həm də Qərbin Cənubi Qafqazı Moskvanın birtərəfli nəzarətinə buraxmaq istəməməsini və bu regiondakı problemlərin həllində yaxından iştirak etmək istəyinin göstəricisidir.\n🔸Bəs Moskva nə etdi?\nTəbii ki, Rusiya bu prosesə sakit yanaşıb müşahidəçi kimi qala bilməzdi. Ona görə də, bu xəbərdən dərhal sonra noyabrın 26 – na Putinin tələbi ilə Azərbaycan və Ermənistan dövlət başçılarının Soçidə görüşü təyin olundu. Xatırladım ki, bundan əvvəl Putinin təşəbbüsü ilə noyabrın 9 – da Moskvada keçirilməli olan görüş Paşiniyanın imtinası üzündən alınmamışdı. Moskvanın bu görüşün baş tutmamasını özünün siyasi və diplomatik uğursuzluğu hesab edərək, öz nüfuzuna xələl gətirəcəyindən narahat idi.\nOna görə də Soçi görüşü Moskva üçün prinsip məsələsi sayılır. Ancaq təkcə bu deyil. Böyük ehtimalla Putinin Soçi görüşündə tərəflərə əsas tələbini bu ardıcıllıqla sıralamaq olar.: 1) Brüssel görüşünü pozmaq. 2) Moskvanın təklif etdiyi sərhədlərin demorkasiyası və kommunikasiya xətlərinin açılışına razılıq vermək. 3) Rusiya qoşunlarını sülhməramlı adı altında Azərbaycan Ermənistan sərhəddində gəlməsinə razılıq almaq.\n🔸 Geosiyasi seçim anı\nHazırda dünyada geosiyasi qütbləşmə elə səviyyədə dərinləşir ki, İlham Əliyev gerçəkdən də öz avtoritar hakimiyyətinin maraqları baxımından çətin seçim qarşısında qalıb. Rusiya Qərb tərəfindən getdikcə daha çox sıxılmaqdadır və qarşıdakı dönəmdə Ukrayna probleminə, Navalnını məsələsinə görə daha çox sanksiya və təzyiqlər vəd olunmaqdadır. Bu vəziyyətdə himayə olunmaq üçün Putinin yanında yer almaq getdikcə geosiyasi riskləri artırır və Qərbin sanksiya hədəfinə gəlməyə zəmin yaradır. Digər tərəfdən də, Türkiyədə Ərdoğan hakimiyyətinin öz qürub çağını yaşaması faktı da, Azərbaycan iqtidarının ənənəvi geosiyasi qlafının gələcək etibarlılığını şübhə altına alır. Ona görə də, əslində, ilham Əliyev Brüssel görüşünə razılıq verməklə bu reallıqları nəzərə alıb və çox ehtimal ki, Aİ ilə bazarlığı getməyi planlayır. Məqsəd bu dəfə də Paşiniyanla görüşə razılıq verib, Qərb üçün təhlükəsizlik və geosiyasi məsələləri ön plana çıxarmaq, demokratiyaya ilə bağlı öhdəliklərdən və Strateji Əməkdaşlıq sazişini imzalamaqdan yayınmaqdır. Çünki, hakimiyyət gözəl başa düşür ki, uzun illər Aİ ilə əməkdaşlığın dərinləşməsini nəzərdə tutan müqavilə imzalamaqdan yayınandan sonra, heç olmasa bu dəfə Qərbi hansısa məsələdə razı salmaq lazımdır, əks təqdirdə, münasibətlər təhlükəli səviyyədə gərginləşə bilər.\nAncaq bu məsələdə qarşıya çıxan əsas əngəl Putinin Aİ vasitəçiliyi ilə keçiriləcək görüşə kəskin şəkildə qarşı çıxmasıdır. Ona görə də, İlham Əliyev hazırkı vəziyyətdə ən azı geosiyasi məsələdə seçim etmək məcburiyyəti qarşısındadır. Hakimiyyət üçün bu seçimi qəlizləşdirən əsas səbəb odur ki, ilk baxışdan geosiyasi seçim kimi görünən problem, həm də sonradan seçilən variantlara uyğun olaraq daxili siyasətdə də yeni paradiqmalar ortaya çıxaracaq.\nOna görə də demək olar ki, Soçi görüşünün nəticələri əhəmiyyətli dərəcədə ölkəmizin Aİ ilə münasibətlərinin perspektivlərini və Azərbaycanın geosiyasi seçimini bəlirləyəcək.


Palitra qəzeti“Ermənistanın Azərbaycanı eskalasiyada günahlandırması əsassızdır”\n“Ermənistanın Azərbaycanı eskalasiyada günahlandırması əsassızdır”\nTarix: 08.04.2016 | Saat: 18:51:00 | E-mail | Çapa göndər\n“Biz bu səfərə böyük önəm veririk. Görüşdə ölkələr arasındakı münasibətlər, regional məsələlər, o cümlədən Dağlıq Qarabağda baş verən son hadisələr detallı şəkildə müzakirə olundu”.\nAPA-nın məlumatına görə, bunu Azərbaycan Prezidenti İlham Əliyev Bakıda rəsmi səfərdə olan Rusiya Baş naziri Dmitri Medvedevlə görüşdən sonra mətbuata verilən birgə bəyanatda deyib.\nDövlət başçısı bildirib ki, bu səfər Azərbaycan və Rusiya arasında dostluq münasibətlərinin növbəti təzahürüdür: “Dmitri Medvedevin Azərbaycana səfəri münasibətlərə verilən önəmi göstərir”.\nPrezident İlham Əliyev bildirib ki, uzun müddətdir, Azərbaycanın Dağlıq Qarabağ bölgəsi, o cümlədən ətrafdakı 7 rayon işğal altındadır, 1 milyondan çox məcburi köçkün və qaçqın var: “Münaqişənin tənzimlənməsi ilə bağlı mexanizm və BMT Təhlükəsizlik Şurasının 4 qətnaməsi var. Təəssüf ki, bu qətnamələr yerinə yetirilmir. Rusiya BMT Təhlükəsizlik Şurasının və ATƏT-in Minsk Qrupunun üzvü kimi mühüm ölkədir. Rusiya Prezidenti Vladimir Putin ekskalasiyanın qarşısının alınması üçün mənə və Ermənistan prezidentinə zəng etdi”.\nDövlət başçısı qeyd edib ki, Azərbaycan atəşkəsə əməl edir, Ermənistanın da atəşkəsə əməl edəcəyinə ümidvardır: “Ermənistanın Azərbaycanı ekskalasiyada günahlandırması əsassızdır. Biz, sadəcə, torpaqlarımızı və mülki şəxslərimizi qoruyuruq. Azərbaycan münaqişənin sülh yolu illə həllində maraqlıdır və danışıqlar prosesini davam etdirəcəyik. Minsk Qrupunun həmsədrlərinin bölgəyə son səfərini dəstəkləyirik. İnanırıq ki, "status-kvo" dəyişəcək, Azərbaycan torpaqları işğaldan azad ediləcək. Bundan sonra region çiçəklənəcək, bütün region ölkələri inkişaf edəcək”.\nPrezident həmçinin bildirib ki, Azərbaycanla Rusiya arasında bütün sahələr üzrə münasibətlər, iqtisadi əlaqələr inkişaf edir. Dövlət başçısı deyib ki, D. Medvedevin səfəri bu münasibətlərin iki ölkə üçün əhəmiyyətini göstərir: “Rusiya dövləti və xalqına rifah arzulayıram”.


Stolüstü tennis üzrə şəhər birinciliyinə yekun vuruldu – SumqayitXeber.Com\nMart 25, 11:19 • 652\n23-24 mart 2019-cu il tarixlərində dənizkənarı bulvarda Sumqayıt şəhərinin 70 illik yubileyinə həsr edilmiş stolüstü tennis üzrə 2004-cü il və daha kiçik təvəllüdlü oğlan və qızlar arasında şəhər birinciliyi keçirilmişdir.\nYarışın açılış mərasimində çıxış edən Gənclər və İdman Baş İdarəsinin rəisi Elgün Hümbətov yarış iştirakçılarını Novruz bayramı münasibətilə təbrik edib, hər birinə bahar əhvali-ruhiyyəsi, cansağlığı və gələcək işlərində uğurlar arzulamışdır. Daha sonra ölkəmizdə idmanın sürətli inkişafından danışaraq əldə olunmuş bütün nəaliyyətlərin Azərbaycan Respublikasının Prezidenti cənab İlham Əliyevin bu sahəyə olan diqqət və qayğısının nəticəsi olduğunu vurğulamışdır. Eyni zamanda baş idarənin rəisi şəhərin 70 illik yubileyinə həsr olunmuş yarış və birinciliklərin il ərzində davamlı olacağını qeyd etdi və iştirakçılara uğurlar arzuladı.\nBirincilikdə qızlar arasında Arzu Aslanova bütün rəqiblərinə qalib gələrək fəxri kürsünün ən yüksək pilləsinə qalxmışdır. Onun komanda yoldaşları Mərziyyə Nürmətova ikinci, Fatimə Cəfərova və Mehriban Dadaşova isə üçüncü yerləri tutmuşlar.\nOğlanlar arasında keçirilən yarışda Toğrul Məmmədov, Hüseyn Eylazov, İlkin Ağayev və Tural Mirzəyev müvafiq olaraq I, II, III yerləri tutmuşlar.\nSonda qalib və mükafatçılar şəhər Gənclər və İdman Baş İdarəsinin fəxri fərman, medal, hədiyyə və kuboku ilə təltif olunmuşlar.


İki avtobus toqquşdu, 47 nəfər öldü\nDəhşətli qəzada 50-yə yaxın insan öldü\n03:14 08.11.2018 (Yenilənib 03:22 08.11.2018)\nÖlənlər arasında 2 uşağın da olduğu bildirilir.\nBAKI, 8 noyabr — Sputnik. Zimbabvedə ağır yol qəzası baş verib.\nSputnik Azərbaycan xəbər verir ki, bu barədə "Herald Zimbabwe" qəzeti polisə istinadən məlumat yayıb.\nXəbərdə bildirilir ki, hadisə ölkənin şimal-şərqində qeydə alınıb. Rusape şəhəri yaxınlığında iki sərnişin avtobusunun toqquşması nəticəsində 47 nəfər həlak olub. Ölənlər arasında 2 uşağın da olduğu bildirilir.\nölüm, Zimbabve, qəza, avtobus\nBakıda xətlərə 50 yeni avtobus buraxılır – VİDEO\nBakıda daha bir avtobus terroru, ölən var\nBakıda təkərin partlayaraq iki nəfəri ağır yalalanmasının GÖRÜNTÜLƏRİ\n19:42 26.07.2021 (Yenilənib 19:51 26.07.2021)


İmişlidə oğlunun toyu ilə sakinlərə ŞOK yaşadan biznesmenin kimliyi bilindi - VİDEO - ÖZƏL\nİmişli şəhərində gecə yarısı oğlunun toyunda atəşfəşanlıq etməklə sakinləri yuxudan oyadan iş adamının adı məlum olub.\nMissiya.Az-a yerli sakinlərin verdiyi məlumata görə, Rusiyada yaşayan Qurban adlı biznesmenin oğlunun toy mərasimində məşhur müğənni Əflatun Qubadov və muğam ifaçısı Elnarə Abdullayeva da iştirak edib. Toy dekabrın 7-də İmişli şəhərindəki “Nərgizim” şadlıq sarayında baş tutub.\nŞahidlərin dediklərinə görə, təxminən, yarım saat havaya bir-birinin ardınca gur işıq və partlayıcı səs buraxan fişənglər atılıb, hay-küy səsi gecənin sakitliyini pozub. Adamlar yuxudan oyanaraq evlərin pəncərəsindən bayıra baxıblar, küçələrə çıxanlar olub.\nSakinlərin bəzilərinə elə gəlib ki, cəbhə bölgəsində atəşkəs pozulub, havaya buraxılanlar da odlu silahların mərmiləridir. Mindən çox adamın iştirakı ilə dəbdəbəli toy mərasimi təşkil olunub. Təkcə “Bəy-gəlin maşını”na 5, musiqiçilərə isə 20 min manat xərc çəkildiyi deyilir.\nElə havaya, dəyəri minlərlə manat hesablanan “raketlər” də şadlıq sarayının həyətindən buraxılıb. Əraziyə çoxsaylı polis əməkdaşı cəlb olunub, toy sahibi ilə uzun-uzadı davam edən danışıqdan sonra “atəş” dayandırılıb. Minlərlə rayon sakininin narahatlığına səbəb olan şənlik sosial şəbəkələrdə də müzakirə olunub, aşırı dəbdəbə və israfçılıq qınaq obyektinə çevrilib.


NASA-da işləyən azərbaycanlı: “Vətən Bakıdır” - FOTOLAR » Axin.az\nAllen Tərlan oğlu Mirqədirov on iki yaşlı uşaq olarkən ailəsi ilə birlikdə ABŞ-a köçüb. Amma Vətən sevgisini ruhunda ömür boyu qoruyub. Başının işlə qarışıq olmasına (Allen on ildən çoxdur NASA-da çalışır) baxmayaraq, vaxtaşırı Bakıya gəlir, sonuncu dəfə üç il əvvəl gəlib.\nÖlkə.Az xəbər verir ki, “Report”a müsahibəsində o, nə işlə məşğul olmasından, nə arzulamasından və Vətən anlayışının onun üçün nə məna kəsb etməsindən danışıb.\n- Allen, NASA-da işə düzəlmək çətindir və bunu necə bacardınız?\n- NASA-ya girmək asan deyil, çox güclü rəqabətə tab gətirməli oldum. Ancaq bu məqsədə doğru şüurlu şəkildə irəliləyirdim, çünki Milli Aeronavtika və Kosmos Administrasiyasına daxil olmaq istəyinin arxasında daha da vacib vəzifə - astronavt olmaq dururdu və indi də durur. Əvvəlcə Hərbi Hava Qüvvələri Akademiyasını bitirdim, Hərbi Kosmik Qüvvələrdə xidmət etdim və San Dieqoda aerokosmik mühəndis ixtisası üzrə magistr dərəcəsi aldım. Magistraturanı bitirdikdən sonra bir ilə yaxın NASA-ya müraciət etdim, nəhayət, məni dəvət etdilər və artıq 20 ildən çoxdur aerokosmik mühəndis kimi NASA-da çalışıram. Əlbəttə, astronavt olmaq üçün seçimlər daha çətin keçir. Seçimlər hər üç-dörd ildən bir keçirilir və seçim turu açılan kimi orada iştirak edirəm.\n- Marsa və Aya iki beynəlxalq “ekspedisiya”dakı iştirakınız bu məqsədə çatma yolunda mərhələlərdir? Zəhmət olmasa, oraya necə getməyiniz barədə bizə məlumat verərdiniz.\n- Şəxsi planda, əlbəttə ki, hə. Eksperimentlər mənim birbaşa işimlə heç bir əlaqəyə malik deyildi. Onlara könüllü kimi qatıldım. Bu, astronavt olub-olmayacağımı görmək üçün şəxsi yoxlamam idi. Ancaq tapşırıq təbii olaraq daha geniş idi. NASA-nın ekipajların qapalı məkanda uzun müddət birgə qalmasını tələb edəcək Marsa və Aya uçuş üzrə konkret planları olduğundan bu cür təcrübələrə də ehtiyac var. Uçuş iştirakçılarının cins baxımından tərkibi, çoxmillətli olub-olmaması, iştirakçıların psixo-fizioloji vəziyyətinin necə olması və s. məsələləri aydınlaşdırmaq lazım idi. Əlbəttə, heç bir simulyasiya mütləq dəqiq məlumatlar verə bilməz, lakin bunları əldə etmək üçün eksperimentlər aparırdıq. Mənim üçün ən vacib şey təkcə iştirak etmək deyildi, həm də insan təfəkkürünə kosmos, gələcək uçuşlar barədə şəxsi töhfəmi vermək fürsəti idi.\nMarsdakı şərtlərin imitasiyası üçün uzaq planetin mənzərəsinə oxşar yer tapıldı - Havay adalarındakı sönmüş Mauna Loa vulkanının yamacı. Bu ərazidə altı nəfərdən ibarət komandamızın (beş amerikalı və bir Kanada nümayəndəsi) səkkiz ay xarici dünyadan tam təcrid olunduğu xüsusi kompleks inşa edildi. Nəticələri bir çox təşkilatı maraqlandıran bir çox elmi təcrübələr aparıldı. Gəmi ekipajının uzaq kosmosa uzun səyahətə çıxarkən hansı psixoloji və tibbi problemlərlə qarşılaşa biləcəyini öyrənmək lazım idi. Bunun üçün olduğumuz komplekslərə videokameralar quraşdırılmışdı və öz üzərimizdə isə ötürücülər quraşdırılmışdı. Çölə yalnız skafandrlarda çıxırdıq.\n“Mars-8”dən sonra Aya “ekspedisiya” - SIRIUS-19 oldu. Tapşırıqlar eyni idi, çünki bildiyiniz kimi, uzaq məsafəli kosmik uçuşlar bir aya yekunlaşmır və ekspedisiyanın uğurlu olması üçün ekipajın necə olmasını anlamaq çox vacibdir. Altı nəfərlik ekipajın Aya uçuşunun imitasiyası üzrə SIRIUS-19 eksperimenti Rusiya Elmlər Akademiyasının Tibbi-Bioloji Problemlər İnstitutunun Moskvadakı yerüstü eksperimental kompleksi əsasında həyata keçirildi. Ay ekspedisiyası Marsa “uçuş”dan iki dəfə az vaxt apardı. Ancaq hər iki təcrübə təkcə elm üçün deyil, həm də kosmik məkanın öyrənilməsi üzrə planlarının həyata keçirilməsi üçün çox vacib idi. Planlaşdırıcılar bu təcrübələrin nəticələrini hələ də təhlil edirlər. Artıq ideal ekipajın necə olmasını, neçə nəfərdən ibarət olmasını, içərisində neçə kişi, neçə qadın olmasını və s. müəyyənləşdirə biliblər.\n- Pandemiya təcridetmənin bir çox insanlar üçün ağır sınaq olduğunu göstərdi. Bilmək istərdik ki, insanların bu qədər uzun müddət qapalı məkanda olması zamanı hansı çətinliklər yaranır? Marsa və Aya “uçuşlar” zamanı bunun öhdəsindən necə gəldiniz?\n- Şəxsən mən bu ekspedisiyalar sayəsində özüm və digər insanlar haqqında çox şey öyrəndim, bu sınaqlardan normal keçdiyimi deyə bilərəm. Təcridolunma, səkkiz və dörd ay müddətində kiçik kollektivlə bir yerdə qalmaq mənim üçün problem yaratmadı. Ancaq bu iki ekipaj üzvlərinin heç də hamısı “uçuş” belə yaşamadı. Bəzən insanları ayırmaq və sakitləşdirmək lazım gəlirdi, sonra hər şey düzəlirdi. Düzdür, iştirak etdiyim hər iki ekspedisiyada fövqəladə bir şey olmadı. Hərçənd belə təcrübələrin bəzilərində onların yekunlaşdırılmasına gətirib çıxaran olaylar da olub. Ancaq bu da bir təcrübədir.\n- Kosmosa marağınızı nə formalaşdırıb? Astronavt olmaq istəyiniz nədən yaranıb?\n- Yeni eksperimentlər nəzərdə tutursunuzsa, xeyr, hazırda yoxdur. Gündəlik işimlə peyklər və yerüstü stansiyalar – yalnız ABŞ-da deyil, bir sıra digər ölkələrdə də quraşdırılmış antenalar arasında telekomunikasiya əlaqəsinin tətbiqi ilə məşğulam.\n- İngilis dilində vətən anlayışı yoxdur. Bizim üçün isə vətən yalnız bir anlayış deyil, çox əziz və yaxın bir şeydir. Köklərimizin olduğu, böyüdüyünüz, ilk dostlar qazandığımız yerdir, 8-ci kilometrdəki bir ailə kimi olan kiçik həyətdir. 145 saylı məktəbdə oxumuşam. 12 yaşında Bakını tərk etsəm də, xatirələrimi ehtiyatla qorumuşam. Bəlkə də uşaqlıq təəssüratlarının ən parlaq olmasına görə. Bir də neçə yaşın olursa olsun, insanların bir-birinə münasibətləri çox vacibdir və yaddaqalan olur. Hansı millətdən olmağın vacib deyildi, yalnız bir şey vacib idi - necə insansan. Sırf insani keyfiyyətlərinə görə dost, yoldaş olduğum uşaqlar var idi. Bu, çox dəyərlidir. Evdə iki Azərbaycan telekanalı qoşuludur, onlara xəbərlərə görə yox, Azərbaycan dilini, Azərbaycanca danışığı eşitmək üçün baxıram. İmkan olanda Bakıya gəlirəm, burada əzizlərim, məktəb yoldaşlarım, dostlarım var.\n- Qardaşlar, bacılar necədir?\n- Valideynlərim, nənəm, iki qardaşım və bir bacım ABŞ və Avropada yaşayır. Ancaq Bakıda qohumlar və dediyim kimi, tanışlar və dostlar var. Üç övladım - 8 və 6 yaşında uşaqlar və 1 yaşında körpəm var. Böyüklərə artıq ulu nənəsi Səriyyə xanımın, babası Tərlanın yaşadığı, atalarının məktəbdə oxuduğu Xəzərin sahilindəki gözəl şəhərdən, adət-ənənələrimizdən, mədəniyyətimizdən və vətənimin sevdiyim bir çox şeylərindən danışıram.


İran Xarici İşlər Nazirliyinin sözçüsü Səid Xətibzadə bu gün mediaya açıqlamasında Nətənz nüvə təsisatı yaxınlığında baş vermiş güclü partlayışdan və Vyanada aparılan nüvə müzakirələrindən danışıb.\nXətibzadə, Nətənz nüvə təsisatı yaxınlığında partlayışın İsrail tərəfindən törədilməsi ilə bağlı cəmiyyətdə və sosial şəbəkələrdə yayılan məlumaqtları təkzib edib.\n“Əgər İsrail Nətənz təsisatında təxribat törətmiş olsaydı bu barədə ölkə əhalisinə məlumat verərdik.\nLakin, təsisatda baş vermiş partlayışın səsinin eşidilməsi ilə bağlı mən İran silahlı qüvvələri baş qərargahının və Ali Milli Təhlükəsizlik Şurasının bununla bağlı yaydığı məlumatına heç nə əlavə edə bilməyəcəyəm”, -deyə İran Xarici İşlər Nazirliyinin sözçüsü Səid Xətibzadə bildirib.\nXətibzadə həmçinin İranın Qərblə Vyanada apardığı nüvə müzakirələri məsələsinə də toxunaraq, iddia edib ki, İranın nümayəndə heyəti ciddi bir iradə ilə danışıqlara qatılıb.\n“Biz yaxşı bir razılaşmasının əldə olunması üçün danışıqlara qatılmışıq və hesab edirəm ki, belə bir razılaşma yalnız nüvə razılaşmasını imzalamış tərəflərin saziş çərçivəsində öz üzərlərinə götürdüyü öhdəlikləri yerinə yetirməsi ilə mümkün ola bilər”, -deyə Səid Xətibzadə bəyan edib.\nXətibzadə danışıqların cari həftənin sonlarında yenidən davam etdiriləcəyini vurğulayıb.\nXatırladaq ki, dekabrın 4-ü axşam saat 20:15 radələrində İranın İsfahan əyalətində yerləşən Nətənz nüvə təsisatının 20 kilometrliyində güclü partlayış olub.\nSosial şəbəkələrdə yayılan xəbərə görə, Badrud şəhərinin Abbasabad kəndi yaxınlığında baş verən dəhşətli partlayışın ardınca səma nura qərb olub, partlayışdan əmələ gələn qalın tüstü məntəqəni bürüyüb.\nİran rəsmiləri əvvəlcə partlayışın mənşəyi barədə ziddiyyətli məlumatlar yaysalar da, sonradan bu məntəqədə hava hücumundan müdafiə sisteminin qabiliyyətini yoxlamaq üçün bir raketi sınaqdan keçirdiklərini iddia ediblər.\nİran Xarici İşlər Nazirliyi sözçüsü Nətənz təsisatında partlayış İsrail təkzib etmək Vyana nüvə danışıqlar